İnsan kapitalının inkişafı sosial-iqtisadi siyasətin başlıca istiqamətidir | Xalq Qəzeti\n04.07.2017 11:02 | Oxunma sayı: 764\nAzərbaycan əhalisinin rifah halının yüksəlməsinə xidmət edən sosial siyasət Prezident İlham Əliyevin dövlət başçısı kimi fəaliyyət göstərdiyi ötən illər ərzində dövrün tələblərinə uyğun şəkildə zənginləşdirilərək hazırda yeni keyfiyyət mərhələsinə daxil olub və daha da güclənib. Bu gün ölkəmizdə yoxsulluğun azaldılması istiqamətində reallaşdırılan iqtisadi islahatlar nəticəsində əhalinin maddi rifah halının və yaşayış, eləcə də məşğulluq səviyyəsinin əhəmiyyətli dərəcədə yüksəldilməsi özünü qabarıq göstərir.\nAzərbaycanda əhalinin sosial müdafiəsinin günün tələblərinə uyğun təşkili, bu sahədəki problemlərin aradan qaldırılması istiqamətində görülən işlərin nəticəsidir ki, respublikamızda yoxsulluq həddində yaşayanların sayı getdikcə azalır. Sözügedən məsələnin ardıcıl şəkildə həlli üçün reallaşdırılan tədbirlər kompleks xarakter daşıyır. Məhz elə bunun məntiqi nəticəsidir ki, cari il mayın 1-i vəziyyətinə ölkə iqtisadiyyatında muzdla çalışan işçilərin sayı 1,5 milyon nəfərdən çox olub. Onlardan 887,4 min nəfəri iqtisadiyyatın dövlət, 632,8 min nəfəri qeyri-dövlət sektorlarında fəaliyyət göstərib. 2017-ci ilin yanvar-aprel aylarında ölkə iqtisadiyyatında muzdla çalışan işçilərin orta aylıq nominal əməkhaqqı əvvəlki ilin müvafiq dövrünə nisbətən 6,8 faiz artaraq 520,5 manata çatıb. Mədənçıxarma sənayesi, maliyyə və sığorta fəaliyyəti, peşə, elmi və texniki fəaliyyət, informasiya və rabitə, eləcə də tikinti sahələrində orta aylıq nominal əməkhaqqı daha yüksək olub.\nƏhalinin sosial müdafiəsinin güclənməsi şübhəsiz ki, iqtisadi inkişafla bağlıdır. Dövlət Statistika Komitəsinin məlumatına görə, bu ilin 4 ayında qeyri-neft sənayesinin 2,8, kənd təsərrüfatının 3,2, ticarət dövriyyəsinin 11,5, ixracın təqribən 41, qeyri-neft ixracının isə 23 faiz artması bu fikrin bariz ifadəsidir.\nXatırladaq ki, bu dövrdə, həmçinin valyuta ehtiyatları 1,3 milyard dollar artaraq 39 mlyard dollara çatıb. Cari il aprelin 1-nə valyuta ehtiyatları xarici borcdan 3,2 dəfə çox olub. Azərbaycan “Qlobal Rəqabətlilik Hesabatı”nda (2016-2017) 138 ölkə arasında 37-ci, MDB ölkələri arasında isə bir neçə ildir 1-ci yerdədir.\nOnu da deyək ki, siyasi sabitlik, zəngin təbii ehtiyatlar və iqtisadi potensial, yaradılan əlverişli biznes və investisiya mühiti, müasir infrastruktur, əlverişli coğrafi mövqe, beynəlxalq aləmdə etibarlı tərəfdaş olması ölkəmizi investisiya qoyuluşu üçün cəlbedici məkana çevirib.\nYeri gəlmişkən, burada diqqəti mühüm bir məqama da yönəltmək istərdik. Son illərdə dövlət neftdən asılılığı azaltmaq üçün qeyri-neft sektorunun inkişafına xüsusi önəm verir. Qeyri-neft sektorunun aparıcı sahəsi olan kənd təsərrüfatında ciddi islahatlar həyata keçirilir. Bölgələrdə yaradılan infrastruktur – abad yollar, müasir hotellər və s. turizmin inkişafını gücləndirir, İqtisadiyyatın şaxələndirilməsini sürətləndirir. Bütün bunların nəticəsidir ki, hazırda Azərbaycanın ümumi daxili məhsulunda neft amili təxminən 30 faizdən bir qədər çoxdur. Ümumi gəlirlərin əksəriyyəti isə qeyri-neft sektoru hesabına formalaşır.\nYaradılan infrastruktur və aparılan yenidənqurma işləri də bu məqsədi daşıyır ki, Azərbaycan iqtisadiyyatı çoxşaxəli olsun, biznes imkanları genişlənsin, neftdən və qazdan asılılıq daha da azalsın. Neftdən əldə olunan vəsaitin şəffaf saxlanılması və idarə edilməsi üçün hələ 1999-cu ildə Azərbaycanda Dövlət Neft Fondu yaradılıb. Bu, dünya miqyasında ən şəffaf, suveren neft fondlarından biridir.\nQeyri-neft sektorunun müxtəlif sahələrində istifadəyə verilən müəssisələrdə minlərlə insan öz məşğulluq problemini həll edir. Təkcə bu ilin birinci rübündə 85 min yeni iş yeri yaradılıb ki, bunların da 70 mini daimidir. Həmin dövrdə 9 min iş yeri bağlansa da, insanların işlə təmin olunmasında müsbət dinamika danılmazdır.\nPrezident İlham Əliyev mühüm sosial proqramların icrasını, əhalinin aztəminatlı hissəsinin sosial müdafiəsinin təmin edilməsini dövlət qarşısında strateji vəzifələrdən biri kimi müəyyənləşdirib. Bu istiqamətdə təkcə ötən il ərzində 30-dək fərman və sərəncamın imzalanması ümumilikdə 3,6 milyon nəfərə və ya ölkə əhalisinin 38 faizinə yönələn əməkhaqları və pensiyaların, təqaüd və müavinətlərin növbəti dəfə artırılması ilə nəticələnib.\nƏmək və Əhalinin Sosial Müdafiəsi Nazirliyi tərəfindən ötən il ərzində 30-dan çox rayonda 140 fərdi yaşayış evi, Beyləqan rayonunda 54 mənzilli yaşayış binası, Abşeron rayonunda təmir etdirilən 64 mənzil istifadəyə verilməklə, 258 nəfər Qarabağ müharibəsi əlili və şəhid ailəsi müasir tələblərə uyğun yeni mənzillə təmin olunub.\nPrezident İlham Əliyevin 23 dekabr 2013-cü il və 30 aprel 2014-cü il tarixli sərəncamları müharibə əlilləri və onlara bərabər tutulanların dövlət büdcəsi hesabına minik avtombilləri ilə təminatı işlərinin əhəmiyyətli şəkildə sürətlənməsinə şərait yaradıb. Bu sərəncamların icrası sayəsində 2014-2015-ci illərdə və 2016-cı ildə 3 minə yaxın müharibə əlili və onlara bərabər tutulan şəxsə “Naz-Lifan” markalı minik avtomobili verilib.\nSon illərdə əmək və sosial müdafiə, tibbi-sosial ekspertiza və reabilitasiya sahələrində elektron texnologiyalardan istifadənin genişləndirilməsi, əhali ilə sıx ünsiyyətin mövcud olduğu fəaliyyət sektorlarının təkmil proqram təminatları əsasında avtomatlaşdırılması həmin sahələr üzrə əhaliyə xidmətlərin elektron müstəviyə keçirilməsinə imkan verib.\nAzərbaycanda qurulan etibarlı sosial müdafiə sistemi səmərəli və şəffaf olmaqla yanaşı, əhatəliliyi ilə də diqqəti cəlb edir. Dünya Bankı mütəxəssislərinin hesablamalarına görə, hazırda Azərbaycanın sosial müdafiə sistemi geniş əhatəliliyə malikdir və yoxsul sayıla biləcək əhalinin 90,1 faizini əhatə edən bu sistem yoxsulluğun azaldılmasında mühüm rol oynayır.\nRespublikamızda əmək və sosial müdafiə, tibbi-sosial ekspertiza və reabilitasiya sahələrində yeni elektron sistemlər ölkəmizə məxsus olan, milli səviyyədə təşəbbüslərin nəticəsi kimi formalaşan uğurlu innovativ təcrübələr kimi beynəlxalq səviyyədə yüksək dəyərləndirilir. BMT tərəfindən artıq Azərbaycanın əmək və sosial müdafiə sahəsində avtomatlaşdırılmış sistemlərin digər ölkələrdə də tətbiqinin təşviq olunmasına başlanılıb. Bu məqsədlə ötən ilin may ayında həmin avtomatlaşdırılmış sistemlər qabaqcıl təcrübə nümunələri kimi BMT-nin “Ərəb ölkələri, Avropa və MDB regionlarında Cənub-Cənub Əməkdaşlığı çərçivəsində Əməkdaşlıq Mexanizmləri və Həllər” adlı portalında yerləşdirilib.


Fındıqçılıq layihəsi çərçivəsində Milli Texniki Komitənin görüşü baş tutub » Via.az\nFındıqçılıq layihəsi çərçivəsində Milli Texniki Komitənin görüşü baş tutub\n“Azərbaycanda fındıqçılıq sahəsində səmərəliliyin və dayanıqlılığın sürətləndirilməsi – HAZER” layihəsi çərçivəsində yaradılan Milli Texniki Komitənin Qax rayonunda növbəti görüşü baş tutub.\nSözügedən tədbir Kənd Təsərrüfatı Nazirliyi nümayəndələrini, Azərbaycan Qida Təhlükəsizliyi Agentliyi, Ekologiya və Təbii Sərvətlər Nazirliyi və digər dövlət agentlikləri və hökumət nümayəndələri, Agrarco MMC və Azərsun holdinqin nümayəndələrini, beynəlxalq qurumların təmsilçilərini, digər özəl sektor və BMT-nin Ərzaq və Kənd Təsərrüfatı Təşkilatının (FAO) mütəxəssislərini bir araya gətirib.\nGörüşdə fındıq bitkisi genetik ehtiyyatlarının mühafizəsi yolları, nümayiş sahələrində davam edən sahə işləri və fındıqçılıqda biokütlə potensialının qiymətləndirilməsinə dair görülən işlər, həmçinin layihə çərçivəsidnə davam edən digər fəaliyyətlər müzakirə olunub.\n“Fındıq istehsalı Azərbaycanın ən vacib kənd təsərrüfatı məhsullarından biridir. Fındıq bitkisi iqlim şəraitinə həssas olduğu üçün becərilməsi yalnız dünyanın müəyyən yerlərində mümkündür. Fındıq istehsahlının daha da dayanıqlı hala gətirilməsi üçün müxtəlif fındıq genetik ehtiyyatlarından istifadə etməli və istehsal zamanı yüksək keyfiyyətli texnologiya və üsullardan yararlanmalıyıq. Fındıq genetik ehtiyatlarının qorunub saxlanılması və dayanıqlı hala gətirilməsi bu məhsulun keyfiyyətli istehsalına da uzun müddətli zəmin yaradacaq.” görüşdə təqdimatla çıxış edən FAO-nun Kənd Təsərrüfatı üzrə mütəxəssisi Bonnie Furman qeyd edib.\n“Azərbaycanda fındıq yetişdirilən ərazilər torpaq şəraiti baxımından olduqca əlverişlidir.” Beynəlxalq Çoxillik Əkin Sistemləri üzrə beynəlxalq mütəxəssis Ümit Sərdarın sözlərinə görə hazırda fındıq yetişdirilən ərazilərin orqanik təsərrüfat bölgəsi elan edilməsi müzakirə oluna bilər.\n“Ölkədə ən çox yetişdirilən “Atababa” sortunun qabığı digər sortlardan bir qədər qalındır və bu hal məhsuldarlığın, yəni daxili hissənin, yəni ləpənin nisbətinin azalmasına səbəb olsa da, aflatoksinlə mübarizədə böyük rol oynayır. Layihə çərçivəsində fındıq budaması, təmizlənməsi praktiki təlimlərini həyata keçirdik, düşünürəm ki bu təcrübələr fındıqda məhsuldarlığın və keyfiyyətin artmasına müsbət təsir göstərəcək” mütəxəssis öz nitqində qeyd edib.\nQeyd edək ki, Milli Texniki Komitə əsasən kiçik təsərrüfatlara diqqət yetirməklə Azərbaycanda fındıq istehsalını və keyfiyyətini yaxşılaşdırmaq məqsədilə yaradılıb. Komitə üzvləri dövlət, özəl və qeyri-dövlət təmsil edir.


YAP Göygöl rayon təşkilatının XI hesabat konfransı keçirilib\nAna səhifə / Xəbər lenti / YAP Göygöl rayon təşkilatının XI hesabat konfransı keçirilib\nAvqustun 6-da Yeni Azərbaycan Partiyası Göygöl rayon təşkilatının videoformatda XI hesabat konfransı keçirilib.\nGündəlik təsdiq edildikdən sonra YAP Göygöl rayon təşkilatının sədri Turani Əliyev hesabat məruzəsi ilə çıxış edib. Məruzədə bildirilib ki, Heydər Əliyev dühasının zəngin siyasi və dövlətçilik təcrübəsinə əsaslanan Yeni Azərbaycan Partiyası ölkəmizdə ən güclü, ən monolit siyasi təşkilatdır və ictimai nüfuzuna görə onunla müqayisə edilə biləcək siyasi partiya mövcud deyildir.\nQeyd olunub ki, YAP Göygöl rayon təşkilatı öz fəaliyyətini partiya rəhbərliyinin tövsiyə və tapşırıqlarına uyğun qurub. Rayon təşkilatı özündə 121 ərazi ilk partiya təşkilatını birləşdirir. Hazırda rayon üzrə partiya üzvlərinin sayı 5445 nəfər təşkil edir ki, onların da 2789 nəfəri qadın, 1967 nəfəri gənclərdir. Hesabat dövrü ərzində rayon təşkilatında partiya sıralarına 380 nəfər qəbul edilib. Onların 164 nəfərini qadınlar, 231 nəfərini isə gənclər təşkil edir.\nSonra YAP Göygöl rayon təşkilatı Nəzarət-Təftiş Qrupunun sədri İftixar Hüseynovun hesabat məruzəsi dinlənilib.\nMüzakirələr zamanı YAP İdarə Heyətinin üzvü, Milli Məclisin deputatı Elşad Mirbəşiroğlu, YAP Göygöl rayon təşkilatının Şura üzvü, Göygöl rayon A.Şəmşir adına 7 illik uşaq musiqi məktəbi ərazi ilk partiya təşkilatının sədri Nuranə Quliyeva, rayon təşkilatının Şura üzvü, Yeni Qızılca kənd İƏD-i üzrə nümayəndəliyi ərazi ilk partiya təşkilatının sədri Sahil Babayev, rayon təşkilatının Topalhəsənli kənd tam orta məktəb ərazi ilk partiya təşkilatının üzvü Yeganə İsgəndərova və rayon təşkilatının Heyvandarlıq Elmi-Tədqiqat İnstitutu ərazi ilk partiya təşkilatının sədri Mahir Hacıyev çıxış edərək rayon təşkilatının hesabat dövrü ərzindəki fəaliyyətinə münasibət bildiriblər.\nKonfransda çıxış edən YAP Mərkəzi Aparatının Təşkilat şöbəsinin müdiri Əhliman Tağıyev ümummilli liderimiz Heydər Əliyevin qurucusu olduğu Yeni Azərbaycan Partiyasının ötən illər ərzində böyük inkişaf yolu keçdiyini bildirib. O qeyd edib ki, fəaliyyət göstərdiyi 29 il ərzində partiyamız möhtəşəm uğurlara imza atıb, Prezident İlham Əliyevin rəhbərliyi ilə YAP Cənubi Qafqazın ən böyük siyasi qüvvəsinə çevrilib.\nOnun sözlərinə YAP yeniliklərə böyük önəm verən partiyadır və bu baxımdan partiyanın VII Qurultayında mühüm qərarlar qəbul olunub.\nƏ.Tağıyev yeni mərhələdə partiyanın yerli təşkilatlarının üzərinə düşən vəzifələrdən də ətraflı şəkildə bəhs edib, YAP Göygöl rayon təşkilatına fəaliyyətinə uğurlar arzulayıb.\nQeyd edək ki, YAP Göygöl rayon təşkilatının hesabat dövründəki fəaliyyəti qənaətbəxş qiymətləndirilib.


Məşhur Notr-Dam-de-Paris kilsəsi yanır\nEv Dünya Məşhur Notr-Dam-de-Paris kilsəsi yanır\nParisin mərkəzindəki Notr-Dam-De-Paris kilsəsində bu gün axşam çağı yanğın başlayıb. Binada bu yaxınlarda təmir işləri aparılırdı və ehtimal edilir ki, yanğın da təmir işləri üzündən baş verib. Hələlik yanğında xəsarət alanlar haqda məlumat yoxdur.\nFransanın prezidenti Emmanuel Makron Twitterdə yazıb ki, Notr-Dam kilsəsindəki yanğına görə çox üzünülüb. Makron yanğına görə iş qrafikini dəyişdirməli də olub. O bu gün “sarı jiletlilərin” tələbləri ilə bağlı xalqa müraciət edəcəkdi, ancaq yanğına görə müraciətini edə bilməyib. Amerika prezidenti Donald Tramp yanğını söndürmək üçün yanğınsöndürən təyyarələrdən istifadə etməyi təklif edib.\nXatırladaq ki, Parisdə yerləşən Müqəddəs Ana məbədi, Notr-Dam-De-Paris adıyla məşhurdu. Bu Parisin əsas görməli yerlərindən biridir. Kilsə təqribən 200 il öncə tikilib. Kilsədə bir çox məşhur fransa kralları, həmçinin Napoleon özü də tacqoyma mərasimini keçirib. Hər il bu kilsəni 14 milyon turist ziyarət edir.\nƏvvəlki məqaləSiyasi məhbusların vaxtından əvvəl azadlığa buraxılması üçün ərizələr verilir\nNövbəti məqalədəXameneyi hicab əleyhdarı olan feminist fəalı əfv edib\nLitvada Azərbaycanda siyasi məhbuslara azadlıq tələbilə askiya keçirilib\nKino- ədəbiyyat deyil! – Aygün Aslanlı\nAXCP fəalına hökm oxundu


2018-ci il modası: hansı rənglər, modellər dəbdədir?\nYou are here:Home-Moda-2018-ci il trendi: hansı rənglər, modellər dəbdədir?\n2018-ci il trendi: hansı rənglər, modellər dəbdədir?\n2018-ci ilin modası nədir? Hansı rənglər dəbdədir? Hansı stil artıq köhnəlir? Bütün bunlar haqqında məlumatlı olmaq istəyirsinizsə bu yazımızı nəzərdən keçirin.\nDünyaca məşhur modelyerlər 2018-ci ilin dəbini artıq tanıdıblar. İstər ziyafət, istərsə də gündəlik geyimdə istifadə edə biləcəyimiz kiçik detallar həm göz oxşayacaq həm də bizi daha dəbli göstərəcək.\nBəs bu yeniliklər hansılardı? 2018-ci ildə dəb deyilərkən ağla nə gəlir? Gəlin yeniliklərlə birgə tanış olaq.\nBəli, əvvəllər dəb hesab olunmayan məhz bu detallar artıq dəbdədir. Gecə paltarları və gündəlik geyimdə istifadə olunan parçaların əksəriyyətində parıltılı pulcuqlara rast gəlmək olar. Xüsusilə gündəlik paltarların yaxa, qol və digər detallarında parıltılı pulcuqlardan istifadə olunur.\n2018-ci il gəlmədən artıq trend olan dəri nubuk 2018-ci ildə də dəbdədir. Jaketlər, şalvarlar, ayaqqabı və çanta da daxil olmaqla, demək olar ki, bütün məhsullarda istifadə olunan dəri nubuklar artıq xanımların sevimlisinə çevrilib. Xüsusilə, tünd qəhvəyi rəngli nubuklar 2018-ci il dəbinin lideridir. Geyim kombinasiyalarınızda tünd qəhvəyi dəri nubuklara yer versəniz, daha gözəl görsənməklə yanaşı, dəbə də uyğun geyinmiş olacaqsınız. Lakin seçəcəyiniz geyim kombinasiyasında nubuku sadəcə bir yerdə istifadə edin. Daha çox nubukdan istifadə etmək düzgün deyil.\nMəxməri parça və naxışlar\nDaha çox ziyafət geyimlərində rast gəldiyimiz məxməri parçalar artıq gündəlik həyatımıza da daxil olmağa başlayıb. Şalvar, ətək, jaket: bütün gündəlik paltarlarda məxməri parçanı görmək olar. Xüsusilə naxışla birgə istifadə olunan məxməri parçalar 2018-ci ilin ən populyar trendi hesab oluna bilər. Daha çox yaşıl, tünd qırmızı və qara rəng məxmərilərdən istifadə etməyiniz məsləhətdir.\nBəs hansı rəngləri seçək? Hansı rənglər dəbdədir və 2018-ci ilin trendi hesab olunur?\nÖzünə güvənən xanımların seçimidir. Qırmızı dodaq boyası ilə kombinasiyada gözəlliyinizə gözəllik qatacaq.\nXüsusilə, yağışlı və soyuq günlərdə tünd rənglər sizi daha zərif göstərəcək. Sadəcə gündəlik geyimlərdə deyil, ziyafət libaslarında da bu rəngləri seçə bilərsiniz.\nBütün dünyada sevilən və istifadə edilən ən düzgün rənglərdən biri də bozdur. Təbii və saf göstərən boz rəngdən həm gecə, həm də gündüz libaslarında istifadə edə bilərsiniz.\n2018-ci il sonbahar trendi məhz açıq qəhvəyidir. 2017-ci ildən etibarən geniş istifadə olunan bu rəng həmçinin mövsümünə də uyğundur.\nModayla bağlı digər məqalələrimizi oxumaq üçün bura klikləyin\nƏminə İlyaslı2018-02-14T07:59:12+00:00Categories: Moda|0 Comments


14 İyul 2017 15:57\nMilli.Az xəbər verir ki, bu barədə Trend-ə nazirlikdən məlumat verilib.\nBildirilir ki, ETSN-in "Qaynar xətt"inə Bakı şəhəri, Yasamal rayonu, Şərifzadə küçəsi 162 və 174 saylı binaların sakinləri tərəfindən sözügedən yaşayış binalarının ətrafındakı ağacların kəsilmə təhlükəsi ilə bağlı daxil olmuş şikayət Nazirliyin əməkdaşları tərəfindən şikayətçilərin iştirakı ilə yerində araşdırılıb.\nAraşdırma zamanı Yasamal rayonu, Şərifzadə küçəsi 162 və 174 saylı ünvanlarda yerləşən istismar müddəti başa çatmış beşmərtəbəli yaşayış binalarının sökülməsinə və sökülmüş binaların yerində yüksəkmərtəbəli yaşayış binalarının tikintisinin layihələndirilməsi üçün torpaq sahələrinin müvafiq olaraq "Sky Recidence" və "Qismət-M Construction" MMC-lərə ayrılmasına Yasamal Rayon İcra Hakimiyyəti tərəfindən sərəncam verildiyi müəyyən olunub.\nƏrazidəki yaşıllıqların mühafizəsinin təmin edilməsi ilə bağlı ETSN tərəfindən Bakı Şəhər İcra Hakimiyyətinə, "Sky Recidence" və "Qismət-M Construction" MMC-lərə məktub göndərilib. Ərazi nəzarətə götürülüb.\n22 Aprel 11:01 13 103 Müşfiq Vasifə “Matışka” dedi - Efirdə biabırçılıq\n22 Aprel 11:31 10 146 Əməkdar artist: “Kişilər yazırlar ki, kök olanda..." -\n22 Aprel 09:46 8 628 Ermənistanın baş naziri istefa şərtlərini açıqlayıb


9 Fevral 2021 20:19\nVitse-spiker deyir ki, AMEA prezidentinin ortaya qoyduğu nümunə itaətsizlikdir: "Bunu yalnız o adam edər ki, insanları qanuni hakimiyyətə qarşı üsyana çağırır, ölkədə hərc-mərclik salmağa çalışır"\nOxuməni.az A.Əliyevin Ovqat.com saytına müsahibəsini təqdim edir:\n- Adil müəllim, məlumdur ki, Azərbaycan ictimaiyyəti Ramiz Mehdiyevin əleyhinə danışır. Akademik isə nədənsə yalnız bir neçə nəfərin adını çəkib, onlardan gileylənib. Həmin siyahıda sizin də adınız var. Sizcə, niyə o hesab edir ki, deputat Adil Əliyev akademik Ramiz Mehdiyevi tənqid etməməlidir?\n- Əvvəla, ondan başlayım ki, mən bu barədə danışmaq istəmirdim. Sizin müsahibə təklifinizlə ona görə razılaşdım ki, bu adam dayanmadan ittihamlarını, yazılı açıqlamalarını davam etdirir. Onun bu ittihamları qarşısında susmaq isə başqa təəssüratlar yaradır.\nO ki qaldı sualınıza, bunu akademikin özündən soruşsanız, daha doğru olar. Mən bir deputat, Milli Məclisin sədr müavini, idmançı, bütün bu statuslarımdan öncə dövlətini sevən vətəndaş kimi ölkəmdə baş verən proseslərə həmişə münasibət bildirmişəm, bildirməliyəm də. Xalqından mandat almış biri olaraq bu, təkcə mənim şəxsi hüququm yox, həm də ictimai vəzifəmdir. Xalqın təmsilçisi olan hər bir millət vəkili siyasi proseslərə, ölkənin taleyüklü problemlərinə öz mövqeyini ifadə etməli, neqativ hallara qarşı çıxmalıdır. Mən də öz məsuliyyətini anlayan bir millət vəkili olaraq həm mənəvi, həm də qanuni vəzifəmi yerinə yetirirəm. Sözsüz ki, fikirlərim, hadisələrə münasibətim hansısa "akademik"lərin, "professor"ların xoşuna gəlməyə bilər. Mən onlar qarşısında yox, seçicilərim qarşısında məsuliyyət daşıyıram. Ölkədə gedən siyasi proseslər birbaşa seçicilərimin, dövlətimin, xalqımın maraqları ilə əlaqədardır. Belə məsələlərə laqeyd yanaşmaq millət vəkilinə yaraşmaz.\nRamiz Mehdiyevin onu tənqid edən millət vəkillərini hədəfə alması necə bir dövlət adamı olmasından xəbər verir. Bu adamda zərrə qədər dövlətçilik şüuru olsaydı, tənqidə dözümlü yanaşar, emosiyalara qapılmadan səhvini etiraf edər və istefa verib istirahətə gedərdi. O isə haqlı iradları süngü ilə qarşılayır...\n- Kimisə məhkəməyə vermək və ya verməmək onun vətəndaşlıq hüququdur. Kimliyindən asılı olmayaraq, hər kəs bu hüquqdan istifadə edə bilər. Biz də onun bu hüququna hörmətlə yanaşmalıyıq. Ramiz Mehdiyevin bu sözləri adını sadaladığı şəxslərdən kimə şamil etdiyini deyə bilmərəm. Mən öz fikirlərimə cavabdehlik daşıyıram. Yəqin ki, mənim onun barəsində yazdığım facebook statusumu, mediaya verdiyim açıqlamaları siz də oxuyubsunuz. Mən orda hansı təhqiramiz ifadələri işlətmişəm? Demişəm ki, kimliyindən asılı olmayaraq, hər kəs qanun qarşısında bərabərdir. Karantin qaydalarını pozan yüksək rütbəli məmur hüquq-mühafizə orqanları qarşısında cavab verməlidir. Necə ki, Ümumdünya Səhiyyə Təşkilatının direktivlərinə uyğun olaraq ölmüş dədəsinə yas saxlaya bilməyən sadə vətəndaşlar bunu etməyə məcburdur. Özünü böyük dövlət xadimi sayan, mənəviyyatdan, əxlaqdan danışan, Qurandan, hədisdən sitat gətirib peyğəmbərlik eşqinə düşən Ramiz Mehdiyev mənim hansı fikrimlə razılaşmır? Axı, Azərbaycan Konstitusiyasına görə, biz hüquqi, demokratik dövlətin vətəndaşlarıyıq və bu cür dövlətlərdə heç kimin heç kimdən üstünlüyü yoxdur. Vəzifəsindən, siyasi mövqeyindən asılı olmayaraq, hər kəs qanun qarşısında eyni hüquqludur. Ramiz Mehdiyev isə, görünür, özünü xüsusi imtiyazlı şəxs kimi görür və qanunu pozduğuna görə ona tutulan kiçik bir irada da sərt reaksiya verir. İmtiyazını isə guya hakimiyyətə xidmətləri ilə əsaslandırır. Halbuki onun hakimiyyətə, mərhum ulu öndər Heydər Əliyevə, Prezident İlham Əliyevə nə qədər sədaqətli olduğu mübahisəlidir. Heç kəs bu ölkədə çörəyi qulağına yemir. Kimin kim olduğu, bu hakimiyyət üçün nələr etdiyi hər kəsə bəllidir. Məşhur bir mahnının sözləri ilə desək, Ramiz Mehdiyevə "mürgülü xatirələri yada salmamağı" məsləhət görürəm.\n- Nə demək istədiyinizi başa düşürəm. Amma əminliklə deyirəm ki, nə mənim, nə də yaxınlarımın yüksəlişində Ramiz Mehdiyevin zərrə qədər də rolu olmayıb. Əksinə, o, bütün milli qüvvələr kimi bizim də ayağımızın altını qazıb. Ümumiyyətlə, bu adamın işi-peşəsi mütərəqqi, dövlətə bağlı qüvvələri sıradan çıxarmaq idi. Onun bu məkrli siyasətindən ən çox əziyyət çəkənlərdən biri də mən və yaxın çevrəmdir. Bunu bizi yaxşı tanıyanlar gözəl bilirlər. Ramiz Mehdiyevin mənim yüksəlişimdə heç bir iddiası ola bilməz. Mən dövlətimə sadiq adamam və hər nə qazanmışamsa, Prezident İlham Əliyevin sayəsində qazanmışam.\n- Elə məsələlər var ki, fərdilikdən çıxır və dövlətlərarası məsələyə çevrilir. Xüsusilə Ramiz Mehdiyev kimi hakimiyyət pramidasının ən yuxarı pillələrində təmsil olunmuş şəxslərlə bağlı məsələlərə istənilən dövlət təmkinlə yanaşır, onların öz səhvlərini başa düşüb tövbə etməsinə şərait yaradır. Bir də, indiki kritik məqamda həmin məsələlərin açılıb-ağardılması ciddi qalmaqallara yol aça bilər. Görünür, məhz bu səbəbdən də hüquq-məhkəmə sistemi ehtiyatla davranmağa üstünlük verir. Çünki Ramiz Mehdiyevin barəsində irəli sürülən ittihamların məhkəmə predmeti olması, özünün də dediyi kimi, qonşu dövlətlərlə münasibətlərin korlanmasına yol aça bilər. Məhz bu səbəbdən, belə məhkəmə prosesləri adətən tam məxfi aparılır. Görünən budur ki, akademik də bunun fərqindədir və AMEA-nın rəsmi saytını özünün şəxsi bloquna çevirməsi də, başqa dövlətlərin adını çəkib öz müdafiəsinə qoşmağa çalışması da bu arxayınçılığından irəli gəlir. Açığı, Azərbaycan dövləti bu amilləri nəzərə alıb, onu hörmətlə yola salmaq istəyirdi. Prezident İlham Əliyev akademikə dövlət mükafatı təqdim edərkən də əslində bu mesajı vermək istəyirdi. O isə keçmiş missiyasını əldən verməmək üçün iki ayağını bir başmağa dirədi. İddialara inansaq, Akademiyada otura-otura yenə özünə bağlı kadrları ölkənin əsas idarəçisi kimi qəbul edir, iclaslar keçirirdi. Dövlət də məcbur olub onunla danışıq tərzini qismən sərtləşdirdi. Bu adam hələ də ona verilən mesajı anlamaq fikrində deyil. Bir çox inzibati tədbirlər də onun bu inadkarlığı səbəbindən baş verdi.\n- Akademikin əleyhdarlarına verdiyi yazılı açıqlamalarında dini motivlərə istinad etməsi mənə də qəribə gəldi. Dediyiniz kimi, bu adamın elmi araşdırmaları ateist nəzəriyyələrlə bağlı olub. Uzun illər Azərbaycan Dövlət Universitetində elmi kommunizmdən "moizələr" oxuyub. 82 yaşında isə birdən-birə dindarlaşıb. Quran, yaşından asılı olmayaraq, hər kəsə tövbə etmək haqqı verir. Ramiz Mehdiyevin də, təbii ki, bu haqqı var. Amma tövbə edən şəxs gərək bu günə qədər etdiyi bəd əməllərinin nəticələrini aradan qaldıra. Bunu etmədən insanın tövbəsi qəbul olunmaz. Ramiz Mehdiyev niyə tövbə edir, bilirsiniz? Çünki 25 ildir əyləşdiyi kreslosunu əldən buraxmaq istəmir. Bir növ Allahın kəlamlarının arxasında gizlənib cəmiyyəti uçuruma sürükləmək siyasətini davam etdirməyə çalışır. Sitat gətirdiyi ayə isə Rəd surəsinin 11-ci ayəsidir. Orda bir qövmün özünü dəyişdirməsə, halının dəyişilməyəcəyindən söhbət gedir. Bu ayənin ruhu Ramiz Mehdiyevin arzu və istəkləriylə ziddiyyət təşkil edir. Çünki Ramiz Mehdiyev Azərbaycanı keçmiş sovet sistemində olduğu kimi idarə etmək arzusundadır. Yəni cəmiyyəti ən azı 30 il geriyə sürükləmək, yerində saydırmaq istəyir, amma "Öz"ün, mahiyyətin dəyişilməsindən danışır.


ADPU-nun Quba Filialının tələbələri IV Qış Elm Festivalında II yerin qalibi oldular.\nDekabrın 26-da Bakı Mühəndislik Universitetində (BMU) Tələbə Elmi Cəmiyyətinin (TEC) təşkilatçılığı ilə IV Qış Elm Festivalı keçirilib\nUniversitetin foyesində təşkil edilən festivalda 20-dən çox ali təhsil müəssisələrinin tələbələri və orta məktəb şagirdləri tərəfindən “Palimpsest kollaj”, “Ətraf mühitə zərərsiz bioplastika”, “Torpaq sürüşməsinin qarşısının alınması”, “Rəqəmsal hökumət” və s. kimi bir-birindən maraqlı layihələr nümayiş etdirilib.\nFestivala ölkəmizin ali və orta ümumtəhsil məktəblərindən 54 komanda qatılıb ki, bunlardan 18-i Bakı Mühəndislik Universitetini təmsil edib. Yarışmaya 100-dən çox layihə təqdim olunub.Sonda qaliblər mükafatlandırılıb. Azərbaycan Dövlət Pedaqoji Universitetinin (ADPU) Quba Filialı festivalda II yerə layiq görülüb.\nLayihədə iştirak edən bütün komanda üzvlərinə, eləcə də kateqoriyalar üzrə aparılmış qiymətləndirmə nəticəsində ilk üç yerə layiq görülən komandalara təşkilatçılar tərəfindən sertifikat və hədiyyələr təqdim olunub.\nÇərşəmbə, 26 Dekabr 2018\nAzərbaycanın ərazi bütövlüyü, dövlət müstəqilliyi uğrunda canlarından keçən şəhidlərimizi yad etmək məqsədilə "Şəhidim" yürüşü təşkil olunub.\nBazar ertəsi, 2 Dekabr 2019\nQuba şəhərində "Turizmdə sahibkarlıq fəaliyyəti" istiqamətli təlimlər keçirilib.\nÇərşəmbə axşamı, 29 Oktyabr 2019


14:45 / 22.12.2021\nNazir şəffaf olmaq məsələsini qabardır. Bunun nəyi pisdir? Razıyam, bəlkə nazir deməliydi ki, valideyn məktəbə könüllü ianə edə bilər! Bilməz ki? Azərbaycan Respublikası Nazirlər Kabinetinin 2011-ci il 13 yanvar tarixli 5 nömrəli qərarı ilə təsdiq edilən Ümumtəhsil məktəbinin Nümunəvi Nizamnaməsində açıq qeyd olunur ki, “Ümumtəhsil məktəbi qanunvericiliklə müəyyən edilmiş qaydada fiziki və hüquqi şəxslərə ödənişli müxtəlif təhsil xidmətləri göstərmək, fiziki və hüquqi şəxslərdən ianələr və könüllü yardımlar almaq hüququna malikdir. Bu mənbələrdən əldə olunan vəsait və digər əmlak dövlət təhsil müəssisəsinə büdcədən ayrılan vəsaitlərin miqdarına təsir göstərmir və onun nizamnaməsinə uyğun olaraq sərbəst istifadə edilir”.


grogu - Sözaltı Sözlük\n1. baby yoda adı ilə bilinən star wars obrazı. the mandalorian serialında Din Djarin tərəfindən tapılır və onun mühafizəsində qalır. yoda ilə eyni irqdən gəlir (irqin adı hələ məlum deyil.)\nreddit-də belə yazmışdılar ki, grogu geeklərin minionudu. o da minyonlar kimi anlaşılmaz sözlərlə danışır, "clumsy" hərəkətlər edir, yeməməli olduğu şeyləri yeyir, başını bəlaya soxur. anlayacağınız disney tərəfindən oyuncaqları satıla bilsin deyə yaradılmış obrazdı.\nserialın çəkilməsi üçün istifadə olunan kukla disneyə təxminən 5 milyon dollara başa gəlib.\n2. the mandalorian serialından sonra məşhurlaşan obrazdır, ancaq original star wars filmlərindəki yoda ilə səhv salınır, əslində sadəcə eyni cinsə aiddir. george lucas yoda obrazının sirrli qalmağını istədiyi üçün bu növə ümumi bir ad verməyib, jedi tərəfinə aid olan və gücü istifadə edə bilən bir növ olduğu deyilir. 3-cü sezonda bu növ haqqında daha çox məlumat veriləcəyi gözlənilir.\n"the child", "the kid" kimi tanınan grogu isə izləyicilər tərəfindən həm şirin görünüşü, həm də gülməli hərəkətləri ilə çox sevilib.\n11.07.2021 11:04, happylittletree


“Nömrəmi götürdü, dedi kömək edəcək. Elə o gedən getdi”.\nYayımlandı: 17 Sentyabr 2021\nSon dəyişiklik: 17 Sentyabr 2021\nSevil Nurullayeva məktəbdə xadimə işləyir. Aldığı 120 manat maaş isə onun aylıq xərclərinə güclə çatır. Bir çox halda heç çatmır da…\n“Birtəhər orasını-burasını düzəldib, içində yaşayırdım”\n“Evi göstərdim, dedim, bax, Allaha xatir düzünü de, burada insan yaşayarmı?”\n“Son 5 ildə isə addım atılmaz hala düşüb”\n“İnsanlar verir, geyinirəm, vermirlər, olmur”\nQısa link: mtv.re/az/b/z8F\nAna səhifə ▸ Bölgə ▸ İmişli sakini: Cənab Prezident, təyin etdiyiniz məmurlar heç biz tərəfə baxmırlar da


Ən bahalı hotellər - TURLAR.AZ\nYaxşı istirahət etmək fikrində olan turistlər təkcə gözəl ölkələri seçməklə kifayətlənmirlər, eyni zamanda, gözəl, ən yaxşı hotelləri də seçirlər. Təbii ki, hər kəs imkanına uyğun davranmağa çalışırlar. Maddi vəziyyəti əla olanlar bahalı hotellərə üstünlük verirlər. Bu yazıda sizə dünyanın ən bahalı hotellərindən bəhs edəcəyik...\nBurj Al Arab - Kral Otağı\nBurj Al Arab hotelinin kral nömrəsi əvvəlcə qonaqlarına rahatlanmaq üçün luks bir duş təqdim edir. Krallara layiq otaq, cakkuzi, xüsusi xidmətçi və 24 karatlıq qızıl ilə örtülü iPad ilə internetə giriş imkanı təqdim edir. Burj Al Arab otelinin ən unikal xüsusiyyətlərindən biri də dəniz altında olan restoranı Al Maharadır. Hoteldə həmçinin bir gecəlik kirayə kostyumlar da var. Qiyməti 2000 dollardan başlayır\nRitz Carlton Tokio - Kral Otağı\nPlaza Otel - Plaza Kral suit\nNyu-Yorkun məşhur Plaza hoteli qonaqlarına super bir kral nömrəsi təqdim edir. Otelin ən bahalı paketi bir gecəlik 30.000 dollardır. Plaza hotelində olan bu lüks otaqdan şəhərin ən gözəl mənzərəsi görünür və otaqda 3 yataq otağı və 3 hamam yerləşir. Bundan başqa otaqda əyləncə otağı, pianino, 12 qonaqlıq yemək otağı, xüsusi kitabxana və bilyard salonu var.\nLaucala Island Oteli\nFici adasında yerləşən bu lüks hotel nömrəsi 40.000 dollara möhtəşəm bir paket təqdim edir. Bu siyahıdakı digər otellərdən fərqli olaraq hər şey qiymətə daxildir. Bu xüsusiyyətlərin arasında şampan, hovuz və hətta spa da var. Burada qalmaq üçün əvəlcədən qeydiyyatdan keçməli və sizi dəvət etmələrini gözləməlisiniz.\nPalms Casino Otel - Sky Villa\nLas Veqasda yerləşən bu hotel 40.000 dollara inanılmaz bir paket təqdim edir. Otağınız möhtəşəm Vegas Stripə baxır. 836 kvadrat metr sahəsi olan bu villada xüsusi bir şüşə lift, fitness salonu, masaj otağı və sauna və bununla yanaşı 24 saatlıq xidmətçi xidməti, 12 nəfərlik cakkuzi hovuzu var.\nAfinada yerləşən Grand Resort Lagonissi Egey dənizinin mənzərəsinə açılır. Villanın isə özünə məxsis hovuzu var. Gecəlik 45.000 dollara olan nömrənin buxar vannaları belə var. Bundan başqa nömrədə böyük ölçülü mərmər hamam və özünəməxsus iki yataq otağı da var.


Açıq havada maskalardan imtina REALDIRMI? – Ekspert danışır - Qafqaz Xəbər Agentliyi - qafqaznews.az\nAçıq havada maskalardan imtina REALDIRMI? – Ekspert danışır\nMay 21, 2021 14:39 May 21, 2021 14:39 qafqazarxiv\nYaxın zamanlarda açıq havada maskadan istifadə ləğv oluna bilər. Bunu TƏBİB-in Departament müdiri Yaqut Qarayeva deyib. Onun sözlərinə görə, bununla bağlı qaydalar hazırlanır: “Yaxın vaxtlarda maskalarla bağlı bəlli bir qərarlar elan olunacaq. Bu məhz açıq havada maskadan istifadə ilə bağlıdır. Hər kəsdən rəsmi məlumatları gözləməyi tövsiyə edirəm”.\nMövzu ilə bağlı “Şərq”ə açıqlama verən tibb elmləri üzrə fəlsəfə doktoru, professor Adil Qeybulla vurğulayıb ki, karantin qaydalarının yumşaldılması ilk növbədə epidemioloji vəziyyətlə bağlıdır. O qeyd edib ki, mutant ştamların peyda olma imkanları qaçılmazdır:\n“Əlbəttə ki, indiyədək koronavirusun gedişi ilə bağlı proqnozlar özünü doğrultmadı. İl yarımdır ki, artıq bu proses gedir. Bildiyimiz kimi, Hindistanda ikili mutasiya olunmuş ştamm var. Hələ o ştammın hansı davranış sərgiləyəcəyini bilmirik. Yəni bütün dünyaya yayılıb dördüncü dalğanı əmələ gətirəcək, ya yox. Yoxsa sadəcə yerində lokallaşacaq. Əlbəttə, bunlardan asılı olaraq karantin qaydaları ya sərtləşdirilə, ya da yumşaldıla bilər. Bu hamısı epidemioloji vəziyyətə bağlı olacaq. Maska məsələsinə gəlincə hesab edirəm ki, bu məsələ də bir qədər ehtiyatlı olmaq lazımdır”\nAnalitika Cəmiyyət Redaktor seçimi


Valyuta məzənnəsi Grivnası (UAH) Qədər Tala (WST) Forex valyuta bazarında yaşamaq\nGrivnası - Tala İndi Forex valyuta bazarında qiymət 21 Oktyabr 2019\n21:01:02 (59 saniyə forex dərəcəsi yeniləmə)\n1 UAH = 0.11 WST\n1 WST = 9.42 UAH\nForex əsas mübadilə bazarıdır. Forex valyuta birjasında 1 Grivnası Tala məzənnəsi 0.11 Tala. Hər 30 saniyədə Grivnası məzənnəsinə baxın. Dəqiqədə, saatda və ya gündə valyuta məzənnələrinə baxın.\nForex ticarət chart Tala Grivnası yaşamaq 21 Oktyabr 2019\nForex ticarət chart Grivnası Qədər Tala yaşamaq, 21 Oktyabr 2019\nGrivnası dəki Grivnası məzənnə cədvəlindən Tala istifadə edin. Forexdəki məzənnəni effektiv şəkildə izləmək üçün onu bir qrafikdə göstəririk. Diaqramdakı dəqiq vaxtı seçmək üçün siçan istifadə edin və bu anda Forex-də Grivnası məzənnəsini tapın. Grivnası dan Tala dəyişiklik qrafiki daim yenilənir.\nÇevirmək Grivnası Qədər Tala Grivnası Qədər Tala Valyuta məzənnəsi Grivnası Qədər Tala məzənnə tarixi\nOnline ticarət Grivnası (UAH) üçün Tala hazırda\nGrivnası dakı dəyişiklikləri Tala hər dəqiqə baxmaq olar. Bu anda Grivnası dakı dəyişikliklər (UAH) Tala. Səhifədəki cədvəldəki Forex-dən Grivnası -ın 10 dəqiqəlik tarixi Tala. Bu səhifədəki cədvəldə 10 dəqiqə məzənnə məlumatlarına baxın.\nOnline ticarət Grivnası (UAH) üçün Tala son saat ticarət\nHər saatda Grivnası Tala məzənnəsini izləyirik. Bu saatda Grivnası (UAH) 'Tala nisbətindəki dəyişiklik - -0.0001 WST. Son saatlardakı məzənnələrin tarixi cədvəldə göstərilmişdir. Hər saatda məzənnədəki dəyişiklikləri müqayisə etmək rahatdır.\nOnline ticarət Grivnası (UAH) üçün Tala Bugünkü trend 21 Oktyabr 2019


Xaçmazın Hacıisaoba kəndində susuzluq\n2021, 22 İyun, çərşənbə axşamı, Bakı vaxtı 09:46\nSusuzluqdan əkinlərin inkişafı dayanıb.\nBu il su olmadığından Xaçmazın Hacıisaoba kəndinin sakinləri pay torpaqlarından məhsul götürə bilməyiblər. Bu ərazidə yetişdirilən çoxillik meyvə ağacları da qurumaqdadır. Üstəlik, onlar uşaqlarını məktəbə, vəfat edən yaxınlarını isə son mənzilə yola salmaqda çətinlik çəkirlər.\n«BİZDƏ SU MƏSƏLƏSİ ÇOX QƏLİZDİR»\n«Kəndimizin kənarından «Xan arxı» keçir, amma burada əkinlərimiz yanır». Bu sözləri Xaçmazın Hacıisaoba kəndinin sakini Lətif Şükürov pay torpağını bizə göstərib deyir. Onun bildirməsinə görə, bu il 1.65 ha sahədən bircə dəfə 45 bağlama ot götürüb, su olmadığına görə əkdiyi bitkilər yanıb: «70 sot sahədə buğda səpini aparmışdım, yanıb kül oldu. Başqalarının əkdiyi lobya artıq yetişib, amma mən əkənlərin heç bir qarış boyu da yoxdur. Bizdə su məsələsi çox qəlizdir».\nKəndin başqa bir sakini Əhliman Həbibovun da meyvə ağacları qurumaqdadır: «Mən orada-burada işləməklə əldə etdiyim qazancı, anamın pensiyasını bu bağa sərf etmişəm. Gözümüzün qabağında meyvə ağacları quruyur. Bir neçə dəfə maşınla bura su gətirmişəm, ağacların dibinə qabla su tökmüşəm. Baxın, yazıq ağaclar susuzluqdan necə büzüşüb, quruyub».\nSakinlər deyir ki, gecə vaxtı qonşu Mirzəmməd kəndindəki arxdan su gətirməyə cəhd edirlər. Amma məsafə uzaq olduğundan həmin kəndin adamları bundan xəbər tutur və suyun axımını dayandırırlar. Bu, bəzi hallarda mübahisə, dava-dalaşla nəticələnir.\nHacıisaoba kəndinin sakinləri problemin çox sadə həll yolu olduğunu deyirlər: «30-40 hektarlıq bu sahələrə su çıxarmaq üçün «Xan kanalı»na şlüz qoyulmalı, kiçikdiametrli boru atılmalıdır. Bu işi bir neçə saatın içərisində görmək olar. Yerli icra, bələdiyyə orqanlarına, Suvarma Sistemləri İdarəsinə dəfələrlə müraciət etmişik, amma tədbir görən yoxdur».\nQONŞU KƏNDLƏRİ BİRLƏŞDİRƏN YOL ŞAFTALI AĞACLARININ CƏRGƏLƏRİ ARASINDAN KEÇİR...\nKənd sakinlərinin üzləşdiyi digər problem isə yolla, daha doğrusu, yolsuzluqla əlaqədardır. Kənd qəbiristanlığına, eləcə də qonşu kəndlərə gedən avtomobil yolu bağlanıb.\nKənd sakini Mahir Əhədov deyir ki, avtomobillərin hərəkəti məhdudlaşandan bəri qəbirüstü işlər görmək çətinləşib: «Qəbiristanlığa cənazəni çiyində gətirmək olur. Amma qəbirüstünü götürənlər əziyyət çəkir- baş daşını da, tikinti materiallarını da əllə daşımalı olurlar».\nSakin bildirir ki, qonşu kəndə bağ içindən piyada gedə bilirlər. Amma maşınla getmək üçün gərək 7-8 kilometr dolama yoldan istifadə edəsən: «İcra nümayəndəliyinin, bələdiyyənin inzibati binası, xəstəxana Qımılqışlaq kəndindədir. Avtomobil yolu olmadığından 2 kilometrdən artıq yolu piyada getməli oluruq. Bu yolun üstündə də bağ salınıb».\nKənddə ibtidai məktəb fəaliyyət göstərir. 4-cü sinfi bitirən uşaqlar təhsillərini qonşu kənddəki məktəbdə davam etdirirlər. Onların gediş-gəliş yolu da bu bağdan, şaftalı ağaclarının cərgələri arasından keçir.\nSakin Süleyman Şükürov bildirir ki, yağıntılı günlərdə burada dizəcən palçıq olur: «Məktəblilər qışda iki ayaqqabıdan istifadə edir. Evdən köhnə çəkmə ilə çıxır, bağın qurtaracağında onu çıxarıb ağacların koğuşunda gizlədir, başqa bir ayaqqabı geyinirlər. Evə qayıdanda yenidən köhnə çəkməni geyinirlər. Yol sıx ağacların arasından keçdiyindən yuxarı sinif şagirdi olan qız uşaqlarını məktəbə göndərə bilmirik. Qızlarımızı bu bağa, meşəyə necə buraxaq?».\n«MƏSƏLƏ YUXARI SƏVİYYƏDƏ HƏLL OLUNMALIDIR»\nXaçmaz rayonu üzrə Sudan İstifadəçilər Birliyinin əraziyə məsul işçisi Ədalət Əhmədov problemin mövcudluğunu təsdiqləsə də, onun həllinin yuxarı qurumlardan asılı olmadığını deyir: «Mənim də marağım var ki, «Xan arxı»ndan Hacıisaobadakı o kiçik sahəyə su verilsin. Çünki rüsumu toplamaqda çətinlik çəkirəm. Camaat deyir, su olsun, pul verim. Su idarəsi də, rayon icra hakimiyyəti də məsələdən məlumatlıdır. Amma kanala özbaşına müdaxilə etmək olmaz. Bu məsələ yuxarı səviyyədə həll olunmalıdır».\n«YOLLARINI ÖZLƏRİ BAĞLAYIBLAR»\nAzadlıqRadiosunun sorğusunu cavablandıran Qımılqışlaq bələdiyyəsinin sədri Ceyhun Mustafayev isə bildirir ki, yol məsələsində problemi sakinlər özləri yaradıblar:\n«Hacıisaoba ilə Mirzəmməd qışlaq kəndlərini birləşdirən yol pay torpağının içərisindən düşüb. Əslində, həmin yer əvvəlcədən yol kimi nəzərdə tutulmayıb. İki kəndin sakinləri, xüsusilə məktəblilər üçün məsafə yaxın olsun deyə, bir torpaq mülkiyyətçisi öz bağının içərisindən gediş-gəliş üçün cığır verib. Uşaqların rahatlığı üçün biz o yerə çınqıl tökmək istəmişik. Amma bağ içindəki «dəhliz» o qədər dardır ki, ora «Kamaz» girə bilmir. Əslində, gediş-gəliş yolu başqa yerdən ayrılıb. Bu, torpaq ayırma xəritəsində də öz əksini tapıb. Həmin yolun ərazisini isə elə Hacıisaoba kəndinin sakinləri zəbt edərək orada ağac əkiblər. Normal yolun olmağı üçün həmin ağaclar çıxarılmalı, yer hamarlanmalı və çınqıl verilməlidir. Bu məsələdə razılaşma olmadığından məhkəmədə iddia qaldırılacaq».\nBələdiyyə sədri qəbiristanlıq yolunun da başqa yerdən olduğunu deyir: «Qəbiristanlığa 6 metr enində yol var, dövlət meşə fondunun ərazisinə düşür. O yol açıqdır, heç bir hüquqi və ya fiziki şəxs zəbt etməyib. Bu adamlar tamam başqa yerdən yol kimi istifadə etmək istəyirlər».


Hansı orqanımız nə vaxt işləyir? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Məlumdur ki, bütün orqanlarımızın gün ərzində aktiv olduğu müəyyən vaxtlar var. Bu vaxtları bilməklə biz onların daha yaxşı fəaliyyətini təmin edər və onların çox zora düşməsinin qarşısını almış olarıq.\nBuğda yarması, mannı, düyü, soya-( 11:00-14:000) ALESSANDRA\nloading... Yuxunuz şirin olsun...


Tərtər çayı üzərində yeni körpünün inşası bitmək üzrədir - VİDEO / FOTO\nAparılan işlər çərçivəsində köhnə körpü qısa müddət ərzində sökülüb. Əvəzinə yeni körpünün özülünün və sütunlarının tikintisi aparılaraq başa çatdırılıb, dayaqlar üzərində aşırım tirləri quraşdırılıb. Hazırda körpüdə son tamamlanma işləri aparılır. Körpünün layihəsi 8 bal seysmikliyi nəzərə alınmaqla yerinə yetirilir.\nKörpünün inşası müasir tikinti norma və standartlarına uyğun olaraq həyata keçirilir. Hesabi yüklər A-15, NK-100-dür. Kənar dayaqlar massiv dəmir-beton konstruksiyalarda layihələndirilib. Dayaqların diametri 1200 qazma dəmir-beton svaylar üzərində quraşdırılıb.\nLayihə çərçivəsində Tərtər çayında istinad divarları və sutənzimləyici qurğular inşa edilir. Bundan başqa körpüyə 150 metr uzunluğunda yanaşma yollarının da yenidənqurulması nəzərdə tutulub.


Bakı Xəbər.-2018.-14 mart.-№48.-S.11.\n1918-1920-ci illərdə Bakıda azərbaycanlıların soyqırımında erməni neft maqnatları da rol oynayıb\nXX əsrin əvvəllərində çar Rusiyasında baş vermiş ictimai-siyasi təbəddülatlar (1905-1907-ci illər inqilabı, 1914-1918-ci illərdə I Dünya müharibəsi və onun hərbi-siyasi nəticələri, 1917-ci ilin oktyabr çevrilişi) nəticəsində türk-müsəlman dünyasına qarşı əsrlər boyu düşmən xislətləri üçün münbit zəmin yaradıb.\nSırada birləşmiş hay-daşnak qüvvələri (başda hay kilsəsi olmaqla silahlı quldur dəstələri, ictimai-siyasi ittifaqlar və ayrı-ayrı nümayəndələri) xalqımızın tarixi bıganəliyindən və ifrat humanistliyindən istifadə edərək xüsusilə geostrateji əhəmiyyətli Ön Asiyada və cənubi Qafqazda onlar üçün əlverişli ictimai-siyasi şəraitdən uzaq hədəfli milli məqsədlərinə çatmaq üçün ilk növbədə aşağıdakı şərtləndirilmiş fəaliyyət istiqamətlərini seçərək həyata keçiriblər:\n- beynəlxalq siyasi güclərlə siyasi-hərbi ittifaqı möhkəmləndirmək;\n- ictimai nüfuzu güclü olan siyasi birliklərlə bir sırada durmaq;\n- kilsə fəaliyyətindən yararlanaraq qeyri xalqlara qarşı yürütdükləri dini-milli soyqırımı pərdələmək;\n- terrorçu fəaliyyətləri ilə dünyanın qabaqcıl dövlətlərinin nəzər-diqqətini özlərinə yönləndirmək.\nBu yerdə bir cəhəti qeyd etməmək mümkün deyil. 1905-1906-ci illərdə Azərbaycan xalqına qarşı, başda hay kilsəsi olmaqla, quldurlar tərəfindən törədilmiş qanlı qırğından ( oxu: M.M.Nəvvab. 1905-1906-cı illrədə erməni-müsəlman davası.”, Bakı, 1993) 12 il sonra yeni yaradılmış və ölkəni idarə edən Azərbaycan Milli Şurasının tərkibində 21 nəfərdən ibarət erməni nümayəndələrə yer verilib. Tarixə bu qədərmi biganəlik olar?\nHəmin dövrdə, qeyd edilən fəaliyyət proqramının vəzifələrinə rəğmən, hay-daşnak qüvvələri taktiki gedişlərini də yerli şəraitə uyğunlaşdırmağı bacarıblar. Bu hal öncədən siyasi və ictimai fəallığı zəif olan müsəlman-türk əhalisi arasında geniş intişar tapıb. Konkret ünvanı göstərmiş olsaq, tarixi mənbələrdən məlum olduğu kimi, artıq XX əsrin əvvəllərində Azərbaycan sərhədləri daxilində hay-daşnak qəbilə-icma birliklərinə azərbaycanlılar tərəfindən heç bir düşmənçilik hissi, kin-küdurət doğuran münasibət olmayıb. Əksinə, xalqımızda onlara etibarlı yanaşma, onlar tərəfindən yürüdülən tarixi düşmənçiliyi unutma həyat tərzi üstün olub. Sanki 1722-1730-cu illərdə Naxçıvanda, Qarabağda, Zəngəzurda itaətsizlik nümunəsi göstərən, üsyanlar edən Davud bəyin, Avan Yüzbaşının, Mxitar Sparapetin, yaxın keçmişdə “Erməni İnqilab Federasiyası”nın ( 1890-cı ildə Tiflisdə yaradılmış ”Daşnaksütyun”un) zəhər verən qurucuları Xristofor Mikaelyanın, Stepan Zoryanın, Simon Zavaryanın - “hər yerdə, hansı şəraitində olursa-olsun türkləri öldür!” şüarının, “Qnçak” ( 1887-ci ildə Cenevrədə yaradılmış) quldurlarının məqsədinin – “Böyük Ermənistan” məqsədinə çatmaq üçün təbliğat, terror və dağıdıcı təşkilatın yaradılması”nın Azərbaycan xalqına aidiyyəti olmayıb və bu nəsihətləri, təlimləri verənlər də haylar, daşnaklar deyilmiş. Yenə də hay kilsəsinə, hay daşnaklarına, hay quldurlarına inanıblar (qanişən və türk millətinin düşməni Andranik Ozanyanı öldürməyib, yalnız qulağını kəsməklə kifayətləniblər).\nŞahidlər 1905-ci ilin sentyabr-oktyabr aylarında Bakı şəhərində hay kilsəsinin silahlı quldurları tərəfindən törədilmiş qırğınları “Pompeyin son günləri” faciəsinə bənzədib. 1918-1920-ci illərin soyqırımına aparan yolda artıq yeni cilddə və ictimai-siyasi şəraitə uyğun olaraq həyata vəsiqə alan başqa hay-daşnak nümayəndələri peyda olublar. İnqilabçı rus fəhlə-kəndli-əsgər dəstələrinin sıralarında etibar qazanmış, “İliçdən İliçə qədər “şərəfli yol” keçmiş“ A. İ. Mikoyan (1895-1978), S. Q. Şaumyan (1878-1918) artıq yeni dövrün tələbini düzgün qiymətləndirərək, məkrli hay-daşnak niyyətlərini həyata keçirmək üçün cənubi Qafqazda siyasi güc dəstəyinə malik olub. Acınacaqlı hal odur ki, bu dəstəyə türk-müsəlman dəstələri də qoşulub və ya müxtəlif dərəcədə onlara dəstək olub. Hətta hay ideoloqları bu xəyanətkar və məkrli niyyətlərini pərdələmək üçün bəzi hallarda üçüncü qüvvənin də adını çəkir, indinin özündə də biz bu amilə daha çox diqqət yetiririk, nəticədə, çox təəssüf ki, hay xisləti arxa plana keçirilir.\nFikrimizin təsdiqi A. Mikoyanın “Belə olmuşdur (hadisələr barədə fikirlər)” (rus dilində, Moskva şəhəri, 1999) kitabında 1917-ci ilin sonlarında – 1918-ci ilin əvvəllərində hay-daşnak qüvvələrinin (təbii ki, inqilabçı pərdəsi ilə maskalanmış) Bakıətarfı sənaye müəssisələrində, yaşayış məntəqələrində (xüsusilə Balaxanı, Ramana, Sabunçu, Suraxanı, Binəqədi, Bibiheybət ərazilərində) apardıqları təbliğat-təşviqat işlərinin, çoxluq təşkil edən kütlələrin sakitləşdirilməsinin və quldurbaşı S. Şaumyanın həyata keçirəcəyi soyqırıma hazırlıq tədbirlərinin özünün təsvirində ifadə olunur. Bu fəaliyyət, təbii ki, “Qnçak” terrorçu təşkilatının məqsədi ilə eyni idi.\nBir cəhəti də qeyd etmək lazımdır ki, bu müddət ərzində Bakı şəhərinə Tiflisdən (“Erməni İnqilab Federasiyası”nın (”Daşnakstyun”un) ana ocağından) varid olan hay-daşnaklar hay əsilli neft maqnatlarının istehsal ərazilərində təhlükəsiz və sərbəst fəaliyyət göstəriblər. Bu siyahıda onlara “qara işçi” qüvvəsi kimi (əslində quldur qüvvələrinin təlimatlandırılması üçün) həm də Qarabağdan məqsədli şəkildə gətirilmiş haylar da xidmət göstərib. Bakı neft mədənlərinin hay əsilli Mirzoyevə məxsus 4-cü-5-ci bölmələrində, A. Mantaşevin (1842-1911) buruqları arasında (bu həmin neft milyonçusudur ki, Şaumyan onun vəsaiti hesabına A. Humboldt adına Berlin Universitetində 1902-1905-ci illərdə təhsil alıb, onun Bakıdakı zavodları hay quldurlarının silah-sursat cəbbəxanası rolunu oynayıb) fəal siyasi təbliğatlar aparıblar. Həmin illərdə Bakı neftinin ixracı və ilkin emalında əsas yer tutan S.Q. və D.İ. Lianosyanlar, “Bakı Neft Cəmiyyəti” (bunlar həm də Bakı və Şimali Qafqaz neft hövzələrində heft yataqlarının istismarına rəhbərlik edib), Sarkis və Qalust Gülbekyanlar (Sarkis Gülbekyan Osmanlı Türkiyəsinin neft satışı səltənətinin sahibi, Qara dəniz qubernatoru olub) hay neft firmaları sırasında xüsusi yer tutub.\nBu firmalar Qarabağ haylarını Bakıda yerləşdirməklə yerli kütlələr arasında təbliğat işinin səmərəliliyini xeyli artırıb və bu işlər onların “səmimi”liyinə sübut olub. Bu istiqamətdə hay-daşnak qüvvələrinin fəaliyyəti Azərbaycan ərazisində yerli xalqlara qarşı (xüsusilə türk-müsəlmanlara) yönəldilmiş soyqırım siyasətinin tərkib hissəsi olub. Hay-daşnak siyasi birlikləri, quldur döyüşçü dəstələri, qeyri millətlərə qarşı dözümsüzlük və düşmən təbliğatı yürüdən hay kilsəsi, eləcə də ümumi hay-daşnak məqsədlərinə xidmət edən (sıralarında qulluq göstərən) hərbi-siyasi və ictimai nümayəndələrin vahid platforma ətrafında birləşməsi bu dövrdə xüsusilə aydın nəzərə çarpır. Təsadüfi deyil ki, onların bu əlaqələndirilmiş fəaliyyəti son nəticədə Azərbaycan xalqının tökülən qanı üzərində, Azərbaycan xalqının qədim və əzəli torpaqlarında 1918-1920-ci illərdə daşnak Ermənistan adında qurumun yaranması ilə nəticələnib. Bununla kifayətlənməyən hay kilsəsi hərbi (quldur) və daşnak siyasi-quldur (xəyanətkar) dəstələri qüvvələrindən istifadə edərək, soyqırım siyasəti yürütməklə boşaldılmış ərazilərə (xüsusilə Naxçıvan, Zəngəzur, Qarabağ, Göyçə bölgələrinə) Türkiyədən, Livandan, İraqdan, Suriyadan, Cənubi Azərbaycandan hay köçkünlərinin yerləşdirilməsinə çalışıblar. Azərbaycan xalqına qarşı 1918-1920-ci illərdə həyata keçirilmiş qırğınlarda hay quldurlarına həmin dövrdə siyasi gücə malik Rusiya bolşevikləri, başda avantürist V. Ulyanov-Lenin (1870-1924) olmaqla, siyasi-hərbi elita yaxından köməklik göstərib. Odur ki, Azərbaycan xalqına qarşı soyqırımda həmin dövrdə siyasi gündəmi zəbt etmiş bu “siyasi dəllalın” da hay kilsə və quldurları ilə bərabər payı az olmayıb. Onların bu işbirliyi XX əsrdə hayların uzunömürlü vuran əli olmuş A. İ. Mikoyanın həmin dövrə aid fəaliyyətiində bir daha aydın ifadə olunub. Bu üzdəniraq məxluq Bakı və Şamaxı qəzalarının yaşayış məntəqələrində yerli dinc sakinlərə qarşı hay-daşnak-bolşevik quldurları tərəfindən törədilmiş qırğına bilavasitə rəhbərlik edib.\nÜmimilikdə, XX əsrin ilk onilliklərində hay daşnak silahlı qüvvələrinin Azərbaycan xalqına qarşı yürütdüyü soyqırım hay kilsə-ittifaq-milli düşüncə tərzinə uyğun olaraq aşağıdakı məqsədlərə çatmaq üçün həyata keçirilib:\n- Abşeron yarımadası, Xəzər dənizi, Qafqaz hövzəsi neft yataqlarını ələ keçirmək, hay əsilli neft maqnatlarının mövqeyini gücləndirmək, nəticədə beynəlkxalq güclər sırasında mövqe qazanmaq;\n-hayların Xəzər dənizi ilə dünyaya çıxışını təmin etmək;\n- Azərbaycan ərazilərinə (Təbrizdən Dərbəndə qədər, Naxçıvandan Bakıya kimi) Yaxın və Orta Şərqdən hay qəbilə-icma üzvlərini yerləşdirmək;\n- Bu məqsədlə gələcəkdə Türkiyə Cumhuriyyətinin şərq hissələrini ilhaq etmək;\n- Dünyanın maliyyə-ticarət və ictimai-siyasi meydanında müvafiq həddə kapital ehtiyatına malik olmaq və qlobal təsiredici qüvvəyə yiyələnmək.\nHəmin dövrdə bu məqsədlərə çatmaq üçün haylara çar Rusiyası (sonralar Sovetlər Birliyi), ABŞ, Fransa, Böyük Britaniya, Almaniya, Yunanıstan az köməklik göstərməyib. Müəyyən dərəcədə quldur hay- kilsə birliyi (ittifaqı) bu məqsədə nail olsa da, ümumilikdə onların bu kor ümidlərinə Osmanlı Türkiyəsinin, Türkiyə Cümhuriyyətinin, müzəffər 5-ci Qafqaz İslam Ordusunun və qəhrəman Azərbaycan xalqının dövlətçilk iradəsi və Vətən sevgisi imkan verməyib, amma.. son da qoymayıb...


Palitra qəzetiŞagirdlər arasında şahmat yarışı\nŞagirdlər arasında şahmat yarışı\nTarix: 16.04.2015 | Saat: 22:14:00 | E-mail | Çapa göndər\nNaxçıvan Dövlət Universiteti Tələbə İdman Şurasının təşkilatçılığı ilə Cəmşid Naxçıvanski adına Naxçıvan şəhər 11 nömrəli tam orta məktəbdə Azərbaycan xalqının ümummilli lideri, görkəmli dövlət xadimi Heydər Əliyevin anadan olmasının 92-ci ildönümünə həsr olunmuş şahmat yarışı keçirilib.\nÇıxış edən Naxçıvan şəhər 11 nömrəli tam orta məktəbin direktoru Elmira Həsənova vurğulayıb ki, Azərbaycan gəncliyi ictimai həyatın bütün sferalarında aktiv fəaliyyəti ilə seçilir və siyasi, iqtisadi, humanitar, sosial tədbirlərin həyata keçirilməsində mühüm rol oynayır. Elmira Həsənova dövlətin gənclərin fəaliyyəti üçün yaratdığı geniş imkanlar nəticəsində bu təbəqənin cəmiyyətin avanqard qüvvəsinə çevrildiyini qeyd edib.\nUniversitetin tədris işləri üzrə prorektoru, filologiya üzrə fəlsəfə doktoru, dosent Seyid Surə ümummilli lider Heydər Əliyevin siyasi kursunun bugünkü layiqli davamından, ölkədə aparılan təhsil və gənclər siyasətinin uğurundan danışıb. Vurğulanıb ki, dahi Heydər Əliyev şəxsiyyətinin Azərbaycan dövlətçilik tarixində müstəsna yeri vardır. Azərbaycançılıq məfkurəsinin parlaq daşıyıcısı kimi Heydər Əliyev öz müdrik siyasəti, dönməz əqidəsi və tarixi uzaqgörənliyi sayəsində milli dövlətçilik ideyasının gerçəkləşdirilməsinə, müasir Azərbaycan dövlətinin qurulmasına və xalqımızın müstəqillik arzusuna çatmasına nail olmuşdur. Natiq, ulu öndər Heydər Əliyevin ölkəyə rəhbərliyinin bütün dövrlərində respublikada idmanın bütün növlərinin inkişafına şərait yaradıldığını nəzərə çatdırıb. Prorektor qeyd edib ki: - “Bildiyiniz kimi, Görkəmli hərbi xadim, Azərbaycanın ilk milli atıcı diviziyasının komandiri Cəmşid Naxçıvanskinin 120 illik yubileyinin Naxçıvan Muxtar Respublikasında keçirilməsi ilə əlaqədar Naxçıvan Muxtar Respublikası Ali Məclisi Sədrinin 2015-ci il 9 aprel tarixli Sərəncamı ilə Tədbirlər Planı təsdiq edilib. Şahmat yarışlarının da məhz Cəmşid Naxçıvanski adına 11 nömrəli tam orta məktəbdə keçirilməsi də bu baxımdan mühüm əhəmiyyətə malikdir”. Surə Seyid şahmat oyununu zəka oyunu kimi, intellektual səviyyəni yüksəltməyə stimul verən idman növlərindən biri olduğunu vurğulayaraq, yarış iştirakçılarına uğurlar arzulayıb.\nUniversitetin Tələbə İdman Şurasının sədri Nicat Allahverdiyev, Bədən tərbiyəsi və idman kafedrasının baş müəllimi Elza Musayeva yarışın keçirilməsində əməyi keçənlərə minnətdarlıq ediblər.\nSonra şahmat yarışına start verilib.\nÜç mərhələdə keçirilən şahmat yarışının sonunda ibtidai siniflər arasında Zahid Allahverdiyev I, Əli Həsənov II, Zahidə Allahverdiyeva III yerin, VI-XI siniflər arasında keçən gərgin yarışda isə Həsən Cahangirli I, Yuhanar Sadiqov II, Nəzrin Əsgərova III yerin qalibləri olublar. Yarışda qalib olan şagirdlərə Naxçıvan Dövlət Universitetinin Fəxri fərmanları və xatirə hədiyyələri təqdim olunub.


Rusiyanın meşhur jurnalı azerbaycanlı cerrahdan yazıb - Azadliq Xeber\nRusiyanın meşhur jurnalı azerbaycanlı cerrahdan yazıb\n25.11.2016 / 11:53 xeber –\nRusiyada rus və ingilis dillərində nəşr olunan məşhur tibb jurnalı “Xirurgiya” azərbaycanlı cərrah Vaqif Seyidova məqalə həsr edib. Lent.az-ın məlumatına görə, məşhur cərrahın 75 illiyinə həsr olunan məqalədə onun həyat yoluna nəzər salınıb. Məqalədə yazılıb ki, Seyidov Vaqif Cavad oğlu 1 iyun 1941-ci ildə Zəyəm qəsəbəsində anadan olub.\n1960-1966-cı illərdə Azərbaycan Dövlət Tibb Universitetinin müalicə-proflaktika fakültəsində təhsil alıb. 1966-cı ildə Elmi-Tədqiqat Klinik və Eksperimental Cərrahiyyə İnstitutunun klinik ordinaturaya daxil olub.\n1970-ci ildə mədəaltı subtotal reaksiyasının qanın laxtalanma sisteminə təsiri mövzusunda namizədlik dissertasiyasını müdafiə edərək tibb elmləri namizədi alimlik dərəcəsi adını alıb.\n1976-1979-cu illərdə isə doktorluq dissertasiyası üzərində işləmək üçün Moskva şəhərində Ümumittifaq Cərrahlıq Mərkəzinə və SSRİ Tibbi Elmlər Akademiyasının Bakulyev adına instituta ezam olunub. 1979-cu ildə Elmlər Akademiyasının tibbi üzrə ixtisaslaşmış şurasında doktorluq dissertasiyası müdafiə edərək tibb elmləri doktoru adına layiq görülüb.\nO, 1982-1983-cü illərdə Bakı şəhərinin, 1983-1994-cü illərdə isə Azərbaycan Respublikasının Səhiyyə Nazirliyinin baş cərrahi və eyni zamanda M.Topçubaşov adına Elmi-Cərrahi qastroeteroloji şöbəsinin müdiri vəzifələrində çalışıb. Azərbaycan Respublikasının Əməkdar həkimi və SSRİ səhiyyə əlaçısıdır.\nProfessor mədəaltı vəz və öd yollarında aparılan bir sıra orijinal əməliyyatların müəllifidir. Respublikada ilk dəfə qanın aortası üzərində rekonstruktiv əməliyyatları aparmışdır.\nRespublikamızda mədə rezeksiyası zamanı kompressioan qastroenteroanastomiozun işləyib tətbiq etmişdir. O, 230-dan artıq elmi işin, o cümlədən 9 monoqrafiya və metodik vəsaitin, 7 ixtira və 20 səmərələşdirici təklifin müəllifidir. O, dəfələrlə Respublika, ümumittifaq və Beynəlxalq konfederasiyaların iştirakçısı olmuşdur. 10-a qədər namizədə və doktorlara rəhbərlik etmişdir.


Azərbaycanda turizm sənayesi özünü bərpa etməyə başlayıb - Agentlik sədri (FOTO) - Trend.Az\nTurizm Materials 24 May 2022 12:11\nMüasir İpək Yolu turizm marşrutunun inkişaf etdirilməsi ölkələrimiz arasında inkişaf etməkdə olan əlaqələrin daha da möhkəmlənməsinə xidmət edəcək.\nTrend-in məlumatına görə, bunu Dövlət Turizm Agentliyinin sədri Fuad Nağıyev mayın 24-də Şamaxıda keçirilən Türk Dövlətləri Təşkilatının turizm nazirlərinin 7-ci görüşündə qeyd edib.\nTədbirdə çıxış edən Fuad Nağıyev Azərbaycanda turizm sənayesinin artıq özünü bərpa etməyə başladığını, ölkələrimiz arasında turizm əlaqələrinin inkişafı və turist mübadiləsinin artırılması üçün qarşılıqlı təbliğatın aparılmasının önəmini, ölkəmizdə gəlmə statistikasında türk dövlətlərinin payının çoxalmasına ümid etdiyini vurğulayıb.\nGörüşdə “Türk Dünyası Turizm Paytaxtı təşəbbüsü” ilə bağlı qaydaların təsdiq edilməsi və “Türk Dövlətləri Təşkilatının Turizm üzrə Yol Xəritəsi” sənədi qəbul edilməsi planlaşdırılır.\nQeyd edək ki, tədbirdə ölkələr arasında turizm üzrə müxtəlif sahələrdə, o cümlədən qış turizmi üzrə əməkdaşlıq, müştərək turizm məhsullarının yaradılması istiqamətində əməkdaşlıq kimi məsələlər üzrə müzakirələr aparılır.\nTürk Dövlətləri Təşkilatının turizm nazirlərinin 7-ci görüşündə təşkilatın Baş katibi Bağdad Amreyev, Özbəkistanın Baş Nazirinin müavini, turizm və mədəni irs naziri Əziz Abduxakimov, Türkiyənin mədəniyyət və turizm nazirinin müavini Nadir Alpaslan, Qazaxıstanın mədəniyyət və idman nazirinin müavini Yerjan Yerkinbayev, Türkmənistanın ölkəmizdəki fövqəladə və səlahiyyətli səfiri Mekan İşanquliyev, eləcə də təşkilatda müşahidəçi statusa malik Macarıstanın ölkəmizdəki fövqəladə və səlahiyyətli səfiri Viktor Sederkenyi iştirak ediblər. Türkmənistan mədəniyyət nazirinin müavini Nursahet Şirimov isə tədbirə onlayn qoşulub.


Uşaqlarda qəbizlik | 2339 dəfə oxunub\nTəzə doğulan və ana südü ilə qidalanan uşaqlarda nadir hallarda qəbizlik olur. Çünki ana südü həzm sisteminin normal fəaliyyətini təmin edir. Bununla belə siz balanızın gücəndiyini müşahidə edirsiniz. Mütəxəssislərin fikrincə uşağın gücənməsinə səbəb, ya nəcisin çox yüngül olması və anusa təzyiq göstərməməsi, ya da anus əzələlərinin kifayət qədər güclü olmaması, nəcisi asanlıqla çıxara bilməməsidir. Bəziləri hesab edir ki, çağanın daim uzanması ona nəcisi ifraz etməyə mane olur. Uşağı dik tutanda onun nəcisdən və qazlardan daha tez qurtulduğunu müşahidə edə bilərsiniz. Nəzərə alsaq ki, adam qəbizlik olanda yerimək işə yarayır, uşağı da uzadıb, ayaqlarını yığıb-açaraq (velosiped sürürmüş kimi) nəcisin çıxmasına kömək edə bilərsiniz.\nUşağın köpü olanda da ayaqyoluna getməkdə çətinlik çəkir. Ona görə də ana köp əmələ gətirə biləcək qida məhsullarından (kartof, badımcan, noxud, lobya və başqa paxlalı bitkilər, qoyun əti, isti çörək, qazlı sular) çox az istifadə etməlidir. Köpün, həzm sistemində qazların toplanmasının qarşısını almaq üçün xüsusi dərmanlar var. Həkimlə məsləhətləşib, uşağın qidasına belə vasitələrdən əlavə etmək olar.\nUşaq süni qidalanırsa, 2-3 gündə, bəzən 3-4 gündə bir dəfə ayaqyoluna gedə bilər. Nəcis çox bərk, həddən artıq qatı deyilsə, çıxarkən uşağı incitmirsə, narahat olmayın. Bərk və həddən artıq qatı nəcis qəbizliyin əlamətidir. Qəbizlik zamanı nəcisdə bəzən hətta qan müşahidə olunur. Qan güclü təzyiqə məruz qalan anusda parçalanma nəticəsində əmələ gələ bilər. Qəbizlikdən şübhələnirsinizsə, mütləq həkimə müraciət edin. Həkim məsləhəti olmadan uşağa hər-hansə bitki, meyvə şirəsi vermək, uşağı imalə etmək olmaz. Bunlar çağa üçün təhlükəlidir.\nOla bilər ki, istifadə etdiyiniz süni qida sizin uşağa ziyan edir, qəbizliyə və ya ishala (diareya) səbəb olur. Həkimlə məsləhətləşin, qidanı dəyişdirin.


Türkiyədə son 24 saat ərzində 223 320 nəfərin COVID-19 testi yoxlanılıb.\nYenicag.az xəbər verir ki, ölkədə günlük yoluxma sayı 6408 nəfər təşkil edib.\nSon sutka ərzində 96 nəfər koronavirus səbəbindən vəfat edib.\nBununla yanaşı, Türkiyədə ölümcül virusdan sağalanların sutkalıq sayının 6895 nəfərə çatdığı bildirilib.\nHazırda Türkiyə xəstəxanalarında 1009 nəfər ağır COVID-19 xəstəsi müalicə alır.\nBu xəbər Yenicag.az saytından 11-06-2021 01:01 tarixində götürülmüşdür.


Cloud Security | TechNet.Az\n: Azure, Cloud Security, Microsoft,\nBundan əvvəlki məqaləmizdə Azure Sentinel interfeys komponentlərindən olan “General” və “Threat management” bölmələrin nəzərdən keçirdik. İndi isə Sentinel İnterfeysinin son bölməsi olan “Configuration” bölməsinin imkanları ilə tanış olaq. CONFIGURATION Data connectors Bu səhifədən bütün məlumat mənbələrinə qoşulmaq və məlumatları bir yerə topalamaq olar. Azure Sentinel deployment məqaləsində bu barədə danışmışıq. Analytics Qeyd olunan funksiya vasitəsilə ...\n: Cloud Security, Microsoft Azure,\nInteqrasiya prosesin yekunlaşdırdıqdan sonra istifadəçi interfeysinin ümumi analizinə nəzər yetirə bilərik.Ümumilikdə Azure Sentinel İnterfeysi 3 hissəyə ayrılır: General, Threat Management və Configuration. GENERAL Overview panelində ümumi məlumat lövhəsi (Dashboard) yerləşir. Bu lövhədə sistemdə baş verən bütün insident, xəbərdarlıq və digər məlumatları rahat və sürətli şəkildə izləyə bilərsiniz. Logs Burada siz müəyyən sorğular (query) vasitəsilə, hər ...\n: Azure Cloud, Cloud Security, Remote Access,\nRemote Access Management (Məsafədən qoşulmaların idarəedilməsi) Local mühitdə və public cloud-da hesablama resurslarının istifadəsində ən mühüm fərq virtual maşınlara giriş imkanıdır. Öz virtualizasiya infrastrukturunu istifadə etdikdə, virtual maşınlara birbaşa virtual maşınların şini (VMbus) ilə qoşula bilərsiniz. Cloud mühitində isə Remote qoşulma istifadə etməli olursunuz. İstifadəçi nə Azure platformasını arasında birbaşa əlaqə yaratmağın bir neçə yolu ...\nAzure Policy Azure policy xidməti vasitəsilə siz bir çox qaydaları şirkət resurslarına təyin edərək, bu qaydalar və standartların hansı səviyyədə icra edildiyinə nəzarət etdə bilərsiniz. Ümumi stadartlardan yayınma halları artdıqda isə məcburi şəkildə riayət olunmasını təmin etmək mümkündür. Nümunə: Şirkət qaydalarına əsasən siz, bütün resursların yaradılması zamanı tag ilə təmin olunmasını və konkret olaraq bütün ...\n: Azure, Azure Cloud, Cloud Security, Microsoft, Storage,\nStorage Availability (Əlçatanlıq) Cloud mühitində servis yerləşdirən hər bir biznes-müştəri və yaxud sadə istifadəçi üçün, Availability maksimal dərəcədə vacib şərtdir. Microsoft Cloud Platforması funksionallığın saxlanması məqsədilə kifayət qədər etibarlı imkanlar yaradır hansı ki, müştərinin məlumatlarını maksimal dərəcədə əlçatan edir. Storage Availability təmin edilməsinin əsas mexanizmi replikasiyadır. Bunlar LRS, GRS, ZRS və RA-GRS-dir. Bu mexanizmlərin bəziləri ilə yaxından ...\nNSG və ASG nədir?\n: Azure, Azure Cloud, Cloud Computing, Cloud Security,\nŞəbəkə Təhlükəsizlik Qrupları (Network Security Group) Azure Virtual Şəbəkə resurslarına girişin idarə edilməsi ən azından on-premise şəbəkələrdəki qədər vacibdir. Least Privilage prinsipi həm lokal şəbəkələrdə həm də cloud-da qorunmalıdır. Azure-da girişin məcburi məhdudlaşdırılmasını təmin etmək üçün Şəbəkə Təhlükəsizliyi Qrupundan (NSG) istifadə etmək olar. NSG– sadə paket filtrlənməsi dəstəkləyən Firewall və ya router analoqudur. Trafiki yoxladıqda ...\nSəhifə 1 - 3123»


Bütün koronavirus qadağanlarını qaldıran Britaniyada kritik durum Yeni Sabah\n22 İyl 2021 07:59\nBütün koronavirus qadağanlarını qaldıran Britaniyada kritik durum\nBritaniyada iyulun 21-də Amerikanı çıxmaq şərtilə dünyanın bütün qalan ölkələrindən daha çox koronavirus yoluxması qeydə alınıb.\nThe Evening Standard qəzetinin yazdığına görə, Britaniya artıq bir neçə vaxt idi ki, yoluxmaların sayına görə qlobal liderliyə yaxınlaşırdı. Son həftələr ərzində Britaniyada yoluxmaların sıçrayışlı artımı qeydə alınıb. Bu ölkəni vuran sayca üçüncü yoluxma dalğasıdır.\nSon 24 saat ərzində Britaniyada 44 min 104 yeni yoluxma qeydə alınıb. Bu, son günlərdə yoluxmalarla çarpışan İndoneziya, Braziliya, Rusiya və İspaniyada olduğundan çoxdur.\nBu arada bütün qadağanları qaldırmaq barədə qərar qəbul etmiş baş nazir Boris Conson getdikcə artan və kəskinləşən tənqidlərlə üzləşir. Müxalif Leyborist Partiyasının lideri lord Keyr Starmer hökumət nazirlərinin qadağanların qaldırılmasına verdikləri qarışıq mesajlara diqqət çəkib.\nLord Keyr deyib ki, Britaniyanı əsl “yay xaosu” gözləyir. O bildirib ki, kütləvi istirahət yerlərində vaksin olunanlarla peyvənd olunmayanlar bir-birinə qarışıb. Vəziyyətlə bağlı bir sıra ölkələr Britaniya turistlərinin gəlişinə qadağan qoymağı götür-qoy edirlər.\nXorvatiya iyulun 21-də bildirib ki, Britaniyadan, habelə Rusiya və Kiprdən gələnlərdən COVID-19 testinin mənfi cavabını təsdiqləyən arayışlar tələb olunacaq.\nHazırda yoluxma sayına görə birincilik Birləşmiş Ştatlara məxsusdur. Bu ölkədə yanvarın 8-də yoluxmalar günə 300 mini keçmişdi. Lakin ABŞ uğurlu vaksin kampaniyası ilə iyulun 4-dək yoluxmaları 3491-ə endirə bilmişdi. Amma indi Birləşmiş Ştatlar yoluxmaların 4-cü dalğası ilə üz-üzədir. İyulun 20-də yoluxmalar günə 61 min 965-ə çatıb.\nAmerikada yoluxmaların 83 faizi koronavirusun yeni Delta mutasiyasının payına düşür. Virusun bu ştammı daha böyük yoluxuculuq qabiliyyətinə malikdir.\nYoluxmaların sayına görə indi Britaniyadan sonra Hindistan gəlir. Bu ölkədə iyulun 21-də günə 42 mindən çox yoluxma qeydə alınıb. Hindistanda bir gün ərzində COVID-19-dan ölənlərin sayı 4 mini keçib.\nBəzi təhlilçilər bildirirlər ki, Hindistanın apardığı statistikada rəqəmlər bilərkdən azaldıla bilər. Bu ölkədə koronavirusa indiyədək 31 milyon nəfər yoluxub, 418 min 480 ölüm qeydə alınıb.\nVaşinqtonda mənzillənmiş Qlobal İnkişaf Mərkəzinin təxminlərinə görə indiyədək Hindistanda virusdan ölənlərin sayı 5 milyona yaxındır. Yoluxma cədvəlində növbəti pilləni İndoneziya tutur. İylun 21-də bu ölkədə günə 33 min 772 yoluxma qeydə alınıb. Pandemiyanın əvvəllərindən bəri isə yoluxanların sayı 3 milyona yaxınlaşıb.\nİyulun 21-də İndoneziyada COVID-19-dan 1383 ölüm qeydə alınıb. Pandemiya dövründə vəfat edənlərin ümumi sayı isə 77 minə yaxındır. Bu arada Dünya Səhiyyə Təşkilatı (DST) bildirib ki, iyulun 21-də bütün dünyada 3.4 milyon yoluxma olub. Bu, bir həftə əvvəl olduğundan 12 faiz çoxdur.\nBununla belə DST bildirir ki, ölümlərin sayı bütün dünya üzrə azalır. Ötən həftə COVID-19-dan 57 min ölüm qeydə alınıb.\nDST bildirib ki, indiki templərə baxılarsa, qarşıdan gələn üç həftədə dünyada 200 min yoluxma qeydə alına bilər. /Azadliq.org\nBütün koronavirus Britaniyada


» “Atamın və anamın qisasını almaq üçün yaşayıram”KarabakhİNFO.com - karabakhInfo.com\n“Atamın və anamın qisasını almaq üçün yaşayıram”\n“KarabakhİNFO.com” beynəlxalq e-jurnalının müsahibi Xocalı faciəsi zamanı hər iki valideynini itirən Samir İbrahimovdur.\nXocalı faciəsi zamanı cəmi 8 yaşı olan Samirin sevincli, xoşbəxt günlərinə son qoyulur və bir anın içində dünyanın bütün kədəri, qəmi onun çiyinləri üzərinə düşür.\nSamir yaşadığı ağrı-acılı günləri, keçirdiyi iztirabları bizimlə bölüşüb.\nSamir İbrahimov 1992-ci il fevralın 25-26-na keçən gecə Xocalı faciəsi zamanı həm ata, həm də anasını itirir. 11 yaşlı qardaşı Sabirləəl-ələ verib bu ağrılı acılı həyatı yaşayırlar.\nFevralın 25-26-na keçən gecə həyat bizim üçün qara rəngə boyandı\n–Samir, 1992-ci fevralın 25-26-na keçən gecən xatirənizdə necə qalıb. O kədərli gün barəsində nə deyə bilərsiniz?\n– Həyatımın ən tükürpədici və unudulmaz günüdür. O vaxt mənim 7 yaşım var idi. Fevralın 25-26-na keçən gecə bir anın içində 100 yaş qocaldım. Atam Əlixan İbrahimov o zaman əlinə silah alıb torpaq uğrunda vuruşurdu. O Allahverdi Bağırovun dəstəsində döyüşüb. Xocalı uğrunda gedən döyüşlərdə atam fəal idi. Tez-tez evə gəlib bizə baş çəkirdi. Anama, nənəmə, qardaşıma və mənə deyirdi ki, qorxmayın Xocalının mərd igid oğulları qoymaz ki, erməni bu torpağa ayaq bassın. Erməninin cürəti çatmaz Xocalını alsın. Beləcə döyüş gedən günlər ərzində bir neçə dəfə atam evə gəlib bizə təsəlli verirdi. Və nəhayət ayın 25-i günü ermənilər tərəfindən atılan güllə səslərinin sayı azalmaq əvəzinə daha da artmışdı. O vaxt uşaq idim güllə səsini eşitməmək üçün qulağımı bərk-bərk tutsam da xeyri yox idi. Qorxudan ağlayırdım. Anam Fatma İbrahimova məni sakitləşdirməyə çalışırdı ki, ağlamayım birdən ermənilər səsimizi eşidər və evimizə hücum edərlər. Və anamın qorxduğu hadisə başımıza gəldi. O gecə atam yaralı vəziyyətdə evə gəldi və anama tez hazırlaşıb burdan getməli olduğumuzu dedi. Anam qardaşım və mənim üçün çörək götürmək istəyən zaman gördük ki, evimiz bir anın içində güllə yağışına tutuldu. Ermənilər evimizin qapısını qırıb içəri daxil oldular. Atamın yaralı olduğunu görüb onu gözlərimizin önündəcə yarasından vurub sürüyə-sürüyəəsir apardılar. Sonradan öyrəndik ki, atam əsirlikdə ölüb. Ona elə işgəncələr veriblər ki, o ağrılara dözə bilməyib ölüb. Evimizə çoxlu sayda erməni daxil olmuşdu. Onlardan bir neçəsi atamı əsir apardı. Bir neçəsi isə anamı gözümün qabağındaca saçından sürükləyə-sürükləyə apardılar. Anamı apararkən onun etiraz fəryadı, uşaqlarımı incitməyin deyə qışqırtısı hələ də qulağımdadır. İndiyə qədər də anamdan xəbər yoxdur. Bilinmir sağdır ya ölüb. Qardaşım Sabirlə məni isə bir neçə erməni gədəsi UAZ maşınına mindirib apardılar. Mənim 8, qardaşımın isə 11 yaşı var idi. Hər ikimiz çox qorxurduq. Bilmirdik ki, başımıza nə gələcək. Mən elə hey “Anamı istəyirəm” deyib ağlayırdım. Bax beləcə fevralın 25-26-na keçən gecə mən və qardaşım Sabir üçün qara rəngə boyandı.\nErməni mənə elə təpik vurdu ki, huşum getdi\n– Bildirdiniz ki, ermənilər size və qardaşınızı maşına mindirib apardılar. Hara apardılar və maşında sizdən başqa kimlər vardı?\n– Maşında mənim həmyaşıdlarım, birlikdə oyunlar oynadığımız dostlarım var idi. Bizim hər birimiz başımıza nələrin gələcəyindən qorxurduq. Maşında uşaqlar və qadınlar da var idi. Maşından düşən kimi ermənilər bizi donuz tövləsinə saldılar. Orada daxil olanda gördük ki, nə qədər qadınlar və uşaqlar var. Onların hər birinin üzünə baxanda “birazdan öləcəyik“ ifadəsi oxunurdu. Çünki ermənilər 30 dəqiqədən bir tövlənin qapısını açıb ürəkləri kimi istəyirdisə onu aparıb döyüb gətirirdilər. Hansı uşaq çox ağlayardısa ona elə vururdular ki, o uşağın bir daha səsi çıxmırdı. Qardaşım məndən böyük olduğu üçün məni bərk-bərk qucaqlayıb sakitcə durmuşdu. Amma mən sakit durmurdum. Elə hey ağlayırdım. Ağlayarkən anamı gətirin deyə ermənilərə səslənirdim. Onlar mənim sakit olmağım üçün elə təpik vururdular huşum gedirdi. Bir dəfə ağlayan zaman ermənilərdən biri mənə necə təpik vurdusa tövlənin bir səmtindən digər səmtinə məcazi mənada desək “uçdum”. Qardaşım elə bildi ki, mən öldüm. Bir neçə saatdan sonra özümə gəldim.\n– Sizə qidalanmaq üçün nə verirdilər?\n-Nəsə verirdilər. Amma verdiklərini heç it də belə yeməzdi. Quru çörəyə bənzəyirdi. Bəziləri işgəncələrə tab gətirmək üçün yeyirdi. Bəziləri isə “Ölüm canım qurtarsın” deyə düşünüb dilinə heç nə vurmurdu. Uşaqlar ac olduqları üçün ağlayırdılar. Anaları onlara ermənilərin verdiyi quru çörəyə bənzər təamı verirdilər ki, yesinlər. Amma nə mən, nə də ki, əsirlikdə olan uşaqlar onu yeyə bilmirdilər. Çünki yeyiləsi durumda deyildi.\nQadınlar qucaqlarında olan körpəyə zərər gəlməməsi üçün özlərini ölümə atırdılar\n–Əsirlikdə neçə gün qaldınız?\n– Qardaşımla birlikdə 5 gün əsir həyatı yaşadım. Amma o 5 gün bizim üçün bir ömür demək idi. Qadınları inanılmaz dərəcədə təhqir edirdilər. Onları söyürdülər, aşağılayırdılar, bəzilərinə dəhşətli işgəncələr verirdilər. Mən uşaq olmağıma baxmayaraq anladım ki, Azərbaycan qadını necə də dözümlüdür. Onlar ermənilərin təhqirlərinə, aşağılamaqlarına, təpiklərinə, silahın qundağı ilə vurulan zərbəyə tab gətirirdilər. Bəzi qadınlar qucaqlarında olan körpəyə zərər gəlməməsi üçün özlərini ölümə atırdılar.\n–Necə oldu ki, əsirlikdən qurtula bildiniz?\n-Milli Qəhrəmanımız Allahverdi Bağırovun sayəsində əsirlikdən azad olduq. O eşitmişdi ki, Əlixanın oğlanları əsir düşüb. Bizim azad olunmağımızda onun böyük rolu olub. Bir də gördük ki, tövlənin qapısı açıldı və ermənilər qardaşımla məni sürüyə-sürüyə harasa apardılar. Bizi və bir neçə xocalılını maşına mindirdilər. Qorxudan nə edəcəyimizi bilmirdik. Bilmirdik bizi işgəncə verməyə aparırlar ya öldürməyə. Birdə gördük ki, sərhəddəyik. Və bizi azad etdilər. Sevincimizin həddi- hüdudu yox idi. İnana bilmirdik ki, biz vəhşi ermənilərin əlindən nə zamansa azad olarıq. Azad olunan zaman gördük ki, bizimkilər bir neçə erməni cəsədi vəəsir qarşılığında bizi azad ediblər.\n–Əsirlikdən azad olundan sonra özünüzü necə hiss edirdiz?\nHər yerim yara içində idi. Bədənimin ağrımayan yeri yox idi. Azad olunandan sonra bədənimə su dəyən zaman vücudumun necə göynədiyini hiss etdim. O günləri xatırlayarkən ağrılar sanki yenidən baş qaldırır.\n– Hərbi xidmətdə olmusunuzmu?\nFüzulidəəsgərlikdə olmuşam. Hərbi xidmətdə olan zaman ele hey doğma torpağıma sarı getmək istəyirdim. İnşallah Ali Baş Komandan İlham Əliyev müharibəəmri verər mən silah alıb döyüşə yollanaram. Atamın və anamın qisasını ermənilərdən almaq üçün yaşayıram.\n–Ananız haqda məlumatınız varmı?\n-Xeyr anam barədə heç bir məlumatım yoxdur. Sonuncu dəfə fevralın 25-26-na gecə ermənilər anamı əsir aparan zaman görmüşəm. Anamın işgəncə ilə aparılması və onun qışqırtısı hələ də qulağımdadır. Anamın atası babam və dayım anamı çox axtardılar. Amma bu günə kimi bir adam nə anamı gördüyünü deyir, nə də öldüyünü… Anam haqqında danışmaq istəmirəm. Yaralı yerimdir. Heç olmasa öldü xəbərini eşitsəm az da olsa rahat olaram ki, işgəncələrdən canı qurtarıb… Nəysə…\n– Xocalıya getsəniz ilk olaraq haranı ziyarət etmək istərdiniz?\nİlk olaraq böyüdüyüm evi görmək istəyirəm. Doğmalarımın məzarını ziyarət edərəm.


Gülər Əhmədovanın halı yenə pisləşdi, məhkəmə təxirə salındı - Medianews\nGülər Əhmədovanın halı yenə pisləşdi, məhkəmə təxirə salındı\nNəşr edilib: 2013/11/25 8:35 Rubrika: Cəmiyyət Baxış sayı: 106 Müəllif: Administrator\nSabiq millət vəkili Gülər Əhmədovanın bu gün saat 10.30-a təyin edilmiş məhkəməsi hələ də başlamayıb. Bu barədə musavat.com-a “Yeni Müsavat”ın məhkəmə iclasını işıqlandıran reportyoru xəbər verib.\nƏməkdaşımızın verdiyi xəbərə görə, ötən dəfəki prosesdə sağlıq durumunda problem yaranmış və həkimlərin müdaxiləsinə düçar olmuş G.Əhmədovanın halı bu gün də, məhkəmədən bir az öncə pisləşib, həkimlər ona yenidən tibbi yardım göstəriblər.\nMəhkəmənin başlanmasının gecikməsini bununla izah edən məhkəmə personalı jurnalistlərə prosesin saat 12-də başlanacağını bildiriblər. Ancaq sonra elan edilib ki, məhkəmə bu gün davam etdirilməyəcək, ona görə ki, G.Əhmədovanın vəkili Masallıya yas yerinə gedib.\nBeləliklə, sözü gedən məhkəmə prosesi sabah saat 10.30-da davam etdiriləcək.\nGülər Əhmədova aclığa başlayıb?\nUkraynadan Gülər Əhmədova barədə ilginc sənəd\nDindirmə otağında Gülər Əhmədovanın vəziyyəti…\nGülər Əhmədovanın ürəyi getdi


Onun sözlərinə görə, Qarabağda 10 min kv.km-dən çox Azərbaycan torpaqları tamamilə dağıdılıb və məhv edilib.\nXXI əsrdə bir torpağın, şəhərin bu formada dağıdılması ağlasığan mənzərə deyildi. Türk Şurası ölkələrinin media nümayəndələri dağıdılmış ərazilərə dəfələrlə səfər edib, mediaturlara qatılıb.\nOnlar Azərbaycanın məhv edilmiş şəhərini, törədilmiş vandallıq aktlarını dünya ictimaiyyətinin diqqətinə çatdırıblar. Yenə də blogerlərdən, media nümayəndələrindən xahiş edirəm ki, Azərbaycanın haqq səsinə səs verək”.\nPrezidentin köməkçisi bildirib ki, məqsədimiz qisas deyil: “Məqsədimiz gələcək sülhə, barışa çağırışdır. Bizim məqsədimiz bu kimi əməllərin dünyada gələcəkdə baş verməsinin qarşısının alınmasından ibarətdir. Eyni zamanda Qarabağda Azərbaycan və türk xalqına məxsus olan dərin mədəni və tarixi irs var.\nTəəssüflə qeyd etməliyik ki, bu mədəni irsimiz də illər ərzində, 30 il ərzində məhv edilib”. (report.az)\nAzərbaycan Prezidentin köməkçisi Hikmət Hacıyev